Piala AFF 2020: Vietnam Kekal Rekod 7 Tahun Tanpa Kalah Bertemu Malaysia

Vietnam mengekalkan rekod tujuh tahun tanpa kalah bertemu skuad bola sepak kebangsaan apabila berhasil meraih kemenangan ke atas Malaysia pada perlawanan peringkat Kumpulan B dalam saingan Piala AFF Suzuki 2020, sebentar tadi.

Skuad Naga Emas yang dibimbing oleh jurulatih kelahiran Republik Korea, Park Hang-seo meraih kemenangan hasil jaringan Nguyen Quang Hai dan Nguyen Cong Phuong pada minit ke-32 dan ke-36 masing-masing.

Keputusan Masa PenuhPiala Suzuki AFF 2020 | 12 Disember 2021VIETNAM 🇻🇳 3-0 🇲🇾 MALAYSIA⚽ Nguyen Quang Hai 32' Nguyen Cong Phuong 36' Nguyen Hoang Duc 89'#FAM #HarimauMalaya #AFFSuzukiCup2020 #VIEvMAS #RivalriesNeverDie #EmergingStrongerTogether pic.twitter.com/0QwETaoIc5

Sementara itu, pada separuh masa kedua, Nguyen Hoang Duc menambah satu lagi gol pada minit ke-89. Tiga gol ini sudah memadai buat Vietnam untuk meraih kemenangan 3-0 ke atas skuad Harimau Malaya sekaligus memungut 3 mata pada malam ini.

Untuk makluman semua, kali terakhir Malaysia meraih kemenangan ke atas Vietnam adalah ketika peringkat separuh akhir pertama (11 Disember) pada kempen Piala AFF 2014 yang berlangsung di Stadium Nasional Bukit Jalil.

Sejak daripada itu, dalam tempoh tujuh tahun, Malaysia tumpas semua perlawanan kecuali pada perlawanan akhir timbal balik pertama pada kempen Piala AFF 2018 dimana Harimau Malaya berjaya mengikat Vietnam dengan keputusan 2-2.

Featured Image: Liên đoàn Bóng đá Việt Nam – VFF


Bruno Fernandes Dikatakan Hilang Kepercayaan Kepada ‘Kepimpinan’ Ole Gunnar Solksjaer

Pemain tengah, Bruno Fernandes dikatakan telah hilang kepercayaan kepada ‘kepimpinan’ pengurus pasukan, Ole Gunnar Solksjaer di Manchester United.

Menurut wartawan Sunday Times, Duncan Castles menyebut ketidakpercayaan Bruno terhadap Solksjaer bermula selepas Red Devils dimalukan oleh Tottenham Hotspur 6-1 dalam aksi Liga Perdana Inggeris (EPL) sebelum rehat antarabangsa, baru-baru ini.

Dalam perlawanan tersebut, Bruno juga dikeluarkan oleh Solksjaer pada separuh masa kedua. Terdapat juga yang mengatakan Bruno bertelingkah dengan pertahanan, Harry Maguire dan tidak senang dengan taktikal yang digunapakai oleh Solksjaer.

Perkara tersebut diungkapkan oleh Castles dalam satu audio siar (podcast) di The Transfer Window dimana ianya datang daripada sumber yang terdekat dengan pemain skuad kebangsaan Portugal tersebut. Dan perkara itu turut diakui oleh seorang wartawan Portugal, Goncalo Lopes.

Tambah Castles lagi, Solksjaer bukan satu-satunya perkara yang membuatkan Bruno ‘kurang bahagia’ di kem Manchester United musim ini. Malah dia turut kesal dengan urusan jendela perpindahan kelabnya.

Untuk rekod, sepanjang jendela perpindahan lalu, Manchester United hanya mendatangkan Donny Van de Beek, Alex Telles, Facundo Pellistri dan Edinson Cavani.

Kerugian Manchester United ketika jendela perpindahan lalu adalah mereka terlepas pemain sasaran utama yang beraksi bersama Borussia Dortmund iaitu Jadon Sancho.


Piala Negara-Negara UCI: Shah Firdaus Raih Pingat Perak Acara Keirin Di Kaherah

Pelumba basikal trek negara sekali lagi merangkul pingat perak dalam acara keirin di saingan Piala Negara-Negara UCI Trek pada tahun ini.

Kali ini, kilauan pingat perak itu dirangkul oleh pelumba berusia 27 tahun, Muhammad Shah Firdaus Sahrom dalam edisi yang berlangsung di Velodrom Antarabangsa Kaherah, Mesir minggu ini.

Shinji Nakano (JPN) shows us how to win a Men Keirin in style!

Watch this ⬇ #TissotNationsCup pic.twitter.com/pES7aGmhVq

— UCI Track Cycling (@UCI_Track) March 16, 2023

Shah membawa pulang pingat tersebut selepas menamatkan perlumbaan akhir yang berlangsung awal pagi tadi (waktu Malaysia) di belakang pelumba Jepun, Shinji Nakano dengan perbezaan masa 0.057 saat.

Sementara itu, pingat gangsa pula dimenangi oleh seorang lagi pelumba Jepun, Kaiyo Ota.

Untuk makluman, dalam saingan Piala Negara-Negara UCI Trek edisi yang berlangsung di Jakarta, Indonesia pada penghujung bulan lalu, pingat perak telah disumbangkan oleh jaguh berbasikal trek tanah air, Datuk Azizulhasni Awang atau terkenal dengan julukan “The Pocket Rocketman”.


Dua Kelab Bola Sepak Australia ‘Turun Pangkat’ Beraksi di Piala AFC 2023

Bermula tahun 2023 kelak, hanya satu sahaja kelab bola sepak dari Australia layak menyertai kejohanan elit, Liga Juara-Juara AFC (ACL) secara automatik manakala baki dua pasukan lagi terpaksa beraksi di saingan kelas kedua iaitu Piala AFC.

Peruntukan slot untuk kelab-kelab di asia menyertai kejohanan ACL dan Piala AFC pada tahun 2023 tersebut diumumkan oleh Konfederasi Bola Sepak Asia (AFC) secara rasmi di laman sesawangnya, semalam.

#ACL & #AFCCup2023 slot allocation is confirmed! ⬇ Click below for the full 2023 allocations!https://t.co/SsT0Wr25tU

Sebelum ini, Australia mendapat 1 slot automatik dan 2 slot pusingan kelayakan buat kelab-kelabnya beraksi di kejohanan elit bola sepak di benua asia ini.

Bagaimanapun, peruntukan slot tersebut berkurangan pada tahun 2023 selepas kedudukan Australia dalam AFC Club Competitions Ranking jatuh ke kedudukan ke-10 dalam kalangan negara-negara di rantau asia timur.

Ia berpunca daripada tiga kelabnya iaitu Sydney FC, Melbourne City dan Brisbane Roar menarik diri daripada kejohanan ACL 2021 yang difahamkan berpunca daripada penularan pandemik Covid-19 dan sekatan perjalanan.

Hal ini menyebabkan negara lain sebagai contoh Thailand yang diwakil oleh empat kelab di kejohanan tersebut meraih lebih mata sekaligus memintas kedudukan Australia di dalam ranking tersebut.

Sementara itu, Malaysia kekal mendapat slot 1+2 untuk beraksi di kejohanan-kejohanan benua asia. Salah satu daripadanya merupakan slot automatik ke peringkat kumpulan ACL 2023 manakala baki duanya adalah slot automatik ke peringkat kumpulan Piala AFC 2023.

Berikut adalah jadual penuh peruntukan slot untuk ke saingan ACL dan Piala AFC 2023:


Skuad B-17 Jalani Latihan Di Akademi Aspire Qatar – Permulaan Kerjasama FAM & QFA

Kem latihan yang dijalani oleh skuad bawah 17 tahun (B-17) negara di Akademi Aspire Qatar – sebuah institut sukan elit untuk membangunkan atlet muda – pada Apri lalu menjadi permulaan kepada kerjasama antara Persatuan Bola Sepak Malaysia (FAM) dan Persatuan Bola Sepak Qatar (QFA).

Disamping menjalani kem latihan, skuad kendalian Osmera Omaro turut beraksi dalam enam perlawanan persahabatan di sana sebagai persediaan untuk mengharungi aksi Piala Asia B-17 2023 yang bakal berlangsung di Thailand, bulan hadapan.

Skuad Harimau Malaya B-17 kendalian Osmera Omaro telah menamatkan kem latihan intensif di Doha, Qatar selama dua minggu yang bermula sejak 10 April 2023.

Skuad B-17 kebangsaan itu tewas 1-0 kepada Akademi Aspire B-17 pada aksi terakhir, malam tadi.#FAM #HarimauMalaya #AFCU17 pic.twitter.com/uSlpMeJZ4h

— FA Malaysia (@FAM_Malaysia) April 19, 2023

Kesinambungan daripada kem latihan terbabit, FAM dan QFA tampil menandatangani memorandum persefahaman (MoU) yang bertujuan mempergiat kerjasama bola sepak dan mengeratkan hubungan dua negara, semalam.

Kerjasama antara badan induk kedua-dua negara meliputi enam bidang yang terdiri daripada pendidikan kejurulatihan, pembangunan pengadil, bola sepak wanita, perlawanan persahabatan, struktur dan operasi perlawanan belia serta pembangunan futsal.

Dimaklumkan, MoU tersebut berjalan selama setahun dan akan diperbaharui secara automatik setiap setahun dengan tempoh perjanjian tidak lebih lima tahun.

MoU tersebut ditandatangani Presiden FAM, Datuk Haji Hamidin Mohd Amin dan Presiden QFA, Sheikh Hamad Khalifa Ahmed Al Thani di Al-Bidda Tower, Doha.

Persatuan Bolasepak Malaysia (FAM) dan Persatuan Bolasepak Qatar (QFA) menandatangani MoU yang bertujuan mempergiat kerjasama bola sepak dan mengeratkan hubungan dua negara di Doha, Qatar, hari ini.

Baca Selanjutnya di:https://t.co/zZEVISbJLV#FAM #HarimauMalaya pic.twitter.com/e7jd4dD1Pt

— FA Malaysia (@FAM_Malaysia) May 10, 2023

Featured Image: Aspire Academy Qatar


Sukan SEA 2023: Skuad Badminton Lelaki Negara Ulangi Kemenangan Ke Atas Vietnam

Skuad badminton lelaki negara berhasil mengulangi kemenangan ke atas Vietnam pada perlawanan pertama dalam acara badminton berpasukan lelaki di temasya Sukan SEA 2023 sama seperti dilakukan di temasya edisi lalu – Sukan SEA 2021.

Bukan sahaja mengulangi kemenangan di peringkat yang sama, skuad lelaki negara turut mengulangi kemenangan dengan keputusan yang sama iaitu 3-1.

Perseorangan negara yang menghuni ranking ke-64 dunia, Leong Jun Hao menyumbangkan mata pertama buat Malaysia apabila berjaya menumbangkan lawannya yang berada di ranking ke-111, Nguyen Hai Dang secara “straight set”dengan skor 21-14 dan 21-16.

Leong Jun Hao def. Hai Dang Nguyen 21-14 21-16#DemiMalaysia #BadmintonMalaysia pic.twitter.com/6aNIPQKOxM

— BAM (@BA_Malaysia) May 9, 2023

Rentetan kemenangan itu diteruskan dengan beregu negara yang berada di ranking ke-76, Beh Chun Meng-Goh Boon Zhe menumpaskan gandingan ke-136, Nguyen Dinh Hoang-Tran Dinh Manh juga secara “straight set” dengan skor 21-19 dan 21-14.

Namun begitu, Vietnam berhasil mengekang Malaysia daripada mencatatkan tiga kemenangan berturut-turut apabila perseorangan negaranya yang berada di ranking ke-163, Le Duc Phat mengejutkan pemain di tangga ke-95 dunia, Lee Shun Yang dengan meraih kemenangan menerusi tiga set permainan yang berkesudahan dengan skor 21-13, 16-21 dan 21-7.

Bagaimanapun, Vietnam tidak dapat mengekang Malaysia pada pertarungan berikutnya apabila taruhannya, Nguyen Xuan Hung-Pham Van Hai tidak dapat menjinakkan beregu negara yang menghuni ranking ke-106 dunia, Chia Weijie-Liew Xun.

Pertarungan akhir itu dimenangi gandingan Malaysia secara “straight set” dengan skor 21-14 dan 21-18 sekaligus mengesahkan kemenangan skuad negara dengan keputusan 3-1. Kemenangan ini membawa Malaysia ke peringkat separuh akhir bertemu Thailand.

SEA Games 2023 Score Update

Quarterfinals: Men’s Team (Vietnam 1 – 3 Malaysia)Xuan Hung NGUYEN/Van Hai PHAM 🇻🇳 vs CHIA Weijie/LIEW Xun 🇲🇾 : 14-21 18-21#Badminton #BadmintonAsia #SEAGames2023 pic.twitter.com/dJGtnBJs0k

— Badminton Asia (@Badminton_Asia) May 9, 2023


Terbuka AS: Sze Fei-Izzuddin Jejak Pentas Separuh Akhir Selepas Setahun

Beregu lelaki negara, Goh Sze Fei dan Nur Izzuddin berjaya menjejakkan kaki ke pentas separuh akhir dalam kejohanan antarabangsa buat julung kalinya selepas setahun.

Kemaraan itu menjelma apabila gandingan ke-53 dunia ini berhasil menumpaskan beregu Chinese Taipei, Chiu Hsiang Chieh dan Yang Ming-Tse pada Pusingan 16 di Terbuka Amerika Syarikat, pagi tadi waktu Malaysia.

Pertarungan itu menyaksikan Sze Fei-Izzuddin menumpaskan pasangan yang berada di ranking ke-41 dunia terbabit secara “straigt set” dengan skor 21-15 dan 21-19 dalam tempoh masa 38 minit permainan.

YONEX US Open 2023MD – QF          🇲🇾GOH Sze Fei🏅21 21 🇲🇾Nur IZZUDDIN🏅          CHIU Hsiang Chieh15 19 YANG Ming-Tse

— BWFScore (@BWFScore) July 15, 2023

Ianya sekaligus membawa mereka bertemu beregu China yang berada di ranking ke-49 dunia, Chen Bo Yang dan Liu Yi di peringkat separuh akhir Jelajah Dunia BWF Super 300 yang dijadualkan bermula sekitar jam 5 pagi esok waktu Malaysia.

Terdahulu, Bo Yang-Liu mara selepas mencipta kejutan ke atas beregu Perancis yang diletakkan sebagai pilihan kedua kejohanan, Lucas Corvee dan Ronan Labar menerusi skor 21-17 dan 23-21 dalam tempoh 43 minit permainan.

Sebagai rekod, Sze Fei-Izzuddin kali terakhir menjejakkan kaki di peringkat separuh dalam kejohanan antarabangsa adalah di Terbuka Malaysia yang berlangsung sekitar penghujung Jun dan awal Julai tahun lalu.

Featured Image: Badminton Association of Malaysia


BAM Anjur Piala Presiden Untuk Uji Pemain Piala Sudirman 2023 – Kemasukan Penonton Percuma

Peminat badminton tempatan berpeluang menyaksikan jaguh badminton negara berentap sesama mereka secara percuma apabila Persatuan Badminton Malaysia (BAM) mengumumkan penganjuran Piala Presiden buat kali kedua selepas tiga tahun.

Penganjuran Piala Presiden kali ini bertujuan untuk menguji skuad kebangsaan bagi menghadapi kejohanan Piala Sudirman 2023 yang bakal berlangsung di Suzhou, China bermula 14 hingga 21 Mei ini.

Seramai 20 pemain yang telah disenaraikan bakal dibahagikan secara strategik kepada dua pasukan yang seimbang dan beraksi menentang satu sama lain di Stadium Juara, Bukit Kiara pada Ahad, 7 Mei bermula jam 10:00 pagi.

Kejohanan ini dianjurkan bagi meningkatkan semangat berpasukan selain daripada aspek pertandingan berintensiti tinggi dalam usaha untuk mencapai sasaran separuh akhir di China kelak.

PRESIDENT’S CUP 2023 TO PREPARE SUDIRMAN CUP-BOUND PLAYERS

The Badminton Association of Malaysia (BAM) will be organising the second edition of the President’s Cup at the Stadium Juara, Bukit Kiara on May 7.

Read in FULL➡ https://t.co/jjrQHn06Em#PresidentsCup2023 pic.twitter.com/4VjB4PZG8m

— BAM (@BA_Malaysia) May 3, 2023

Sebelum ini, Piala Presiden telah dianjurkan buat julung kalinya pada tahun 2020 bagi mempersiapkan pasukan negara menghadapi saingan Piala Thomas dan Piala Uber 2020.

Pada edisi lalu, kejohanan anjuran BAM itu mengikut acuan pertandingan Piala Thomas dan Piala Uber yang menyaksikan dua pasukan lelaki dan dua pasukan wanita berentap selama dua hari, 16 & 17 September di Akademi Badminton Malaysia (ABM).

Berikutan kejayaan penganjuran edisi sulung Piala Presiden, badan induk badminton negara bersama ABM dan jurulatih kebangsaan telah membuat keputusan untuk menganjurkan acara tersebut pada tahun ini.

Featured Image: Persatuan Badminton Malaysia (BAM)


Visakha, Lalenok United Sertai Terengganu di Kumpulan I, Negara Tuan Rumah Masih Misteri

Konfederasi Bola Sepak Asia (AFC) memaklumkan kelab Kemboja, Visakha dan Timor Leste, Lalenok United akan menyertai saingan Kumpulan I, Piala AFC 2021.

Justeru, kedua-dua pasukan tidak perlu beraksi dalam saingan play-off sepertimana yang telah dijadualkan sebelum ini. Kedua-dua pasukan ini menyertai Kumpulan I yang terdiri daripada wakil Malaysia, Terengganu dan Singapura, Geylang International.

[AFC Cup update]AFC has decided to promote both 🇰🇭 Visakha and 🇹🇱 Lalenok United to the group stage, following successful qualification of Kaya to ACL #AFCCup2021

“Jawatankuasa pertandingan telah memutuskan untuk membatalkan saingan play-off Piala AFC antara Visakha dari Kemboja dan Lalenok United dari Timor Leste.” kata satu kenyataan yang dikeluarkan oleh AFC, hari ini.

“Kedua-dua kelab layak menyertai saingan peringkat kumpulan Piala AFC dengan Visakha mengisi kedudukan I1 dan Lalenok United mengisi kedudukan I2, bersama-sama Geylang International dari Singapura dan Terengganu dari Malaysia.” tambah kenyataan itu lagi.

Sementara itu, AFC turut memaklumkan keputusan ini dibuat kerana ketiadaan pasukan daripada Persekutuan Bola Sepak Filipina (PFF) yang menjadi pengganti di kejohanan Liga Juara-Juara AFC (ACL).

Bagaimanapun, makluman daripada AFC pada hari ini mencetuskan tanda tanya, apakah saingan bagi Kumpulan I yang masih ketiadaan negara hos ini akan diteruskan?

Semalam, AFC menerusi satu kenyataan media memaklumkan, perlawanan Piala AFC peringkat kumpulan yang tidak dapat dijalankan ekoran ketiadaan atau penarikan diri negara hos akan dibatalkan serta dikategorikan sebagai ‘Force Majeure’.


Piala Dunia: Jepun Muncul Pasukan Pertama Namakan Skuad 26 Pemain

Kejohanan bola sepak terulung, Piala Dunia FIFA yang berlangsung di Qatar bakal membuka tirainya pada 20 November kelak. Berbaki tidak kurang 20 hari sahaja lagi, Jepun menjadi pasukan pertama yang mengumumkan skuad akhir bagi mengharungi kejohanan ini.

Menerusi makluman di laman sesawang rasmi dan pelbagai platform media sosialnya, skuad berjulukan Samurai Biru yang dibimbing oleh Hajime Moriyasu berkongsikan senarai 26 pemain yang dipanggil.

Daripada 26 nama-nama tersebut, 20 daripadanya merupakan pemain yang beraksi di benua eropah manakala baki 6 pemain lagi datangnya daripada saingan domestik Jepun.

Mendominasi skuad ini adalah pemain-pemain yang beraksi di Jerman iaitu seramai 8 orang. Ia diikuti dengan 3 pemain dari England dan Perancis masing-masing.

Kemudiannya dituruti dengan 2 pemain dari Sepanyol dan Belgium serta seorang pemain dari Scotland dan Portugal masing-masing.

Untuk makluman semua, saingan Piala Dunia 2022 ini menyaksikan Jepun telah diundi dalam Kumpulan E bersama-sama juara empat kali, Jerman serta juara 2010, Sepanyol dan Costa Rica.

Mereka akan membuka saingan dengan bertemu Jerman (23 November), diikuti dengan Costa Rica (27 November) dan ditutupi dengan menentang Sepanyol (2 Disember).

Pencapaian terbaik Jepun dalam saingan Piala Dunia adalah mara ke Pusingan 16 sebanyak tiga kali. Kemaraan itu dirakamkan dalam edisi yang berlangsung di Korea-Jepun (2002), Afrika Selatan (2010) dan Rusia (2018).

Sebagai tambahan, kejohanan yang berlangsung di Qatar ini menjadi penampilan ketujuh berturut-turut Jepun dalam kancah Piala Dunia sejak tampil buat pertama kalinya pada edisi 1998 di Perancis.


Gandingan Penyerang Liberia + Ghana Jadi Taruhan Utama Terengganu Musim 2022?

Adakah gandingan penyerang Liberia dan Ghana iaitu Kpah Sherman dan Jordan Mintah bakal menjadi taruhan utama buat pasukan berpangkalan di pantai timur semenanjung tanah air, Terengganu FC dalam saingan Liga Malaysia 2022?

Pasukan ‘semi-finalist’ Piala Malaysia 2021 secara rasminya mengumumkan menandatangani Kpah yang merupakan bekas penyerang Kedah Darul Aman FC (Kedah) menerusi pelbagai platform media sosial milik kelab tersebut, pada hari ini.

Kemampuan Kpah sebagai penyerang terutamanya dalam kancah Liga Malaysia sememangnya sudah terbukti. Kpah yang juga merupakan penyerang skuad kebangsaan Liberia mula beraksi di negara ini bersama pasukan MISC-MIFA atau kini dikenali sebagai PJ City pada pertengahan tahun 2017.

Sepanjang lima musim beraksi di Malaysia, Kpah telah merekodkan sejumlah 62 gol dalam pelbagai kejohanan seperti Liga Premier, Liga Super, Piala FA dan Piala Malaysia. Anugerah Penjaring Terbanyak Liga Super ABK19 turut menjadi miliknya apabila merekodkan 14 gol pada musim 2019 bersama PKNS FC.

Sementara itu, skuad bimbingan Nafuzi Zain ini turut mengumumkan lanjutan kontrak penyerang pasukan simpanannya, Terengganu II, Mintah yang berusia 26 tahun selama dua musim sekaligus mengekalkan pemain ini sehingga tahun 2023, semalam.

Untuk makluman semua, Mintah telah bersama pasukan ini sejak tahun 2020 namun kelibatnya mula mencuri tumpuan peminat Terengganu apabila menampilkan persembahan meyakinkan ketika menggantikan penyerang utama, David Da Silva yang mengalami kecederaan ketika awal saingan Liga Super 2021.

Kembalinya Mintah ke Terengganu II dalam kancah Liga Premier, ketajamannya di hadapan gawang semakin menyerlah dengan meledak sebanyak 16 gol sekaligus membolehkannya merangkul Anugerah Penjaring Terbanyak Liga Premier ABK21. Apabila diberikan peluang untuk menjadi penggempur utama di pentas Piala Malaysia baru-baru ini, Mintah turut berhasil menjaringkan sebanyak 5 gol.

Ianya sesuatu yang menarik sekiranya Terengganu mempertaruhkan dua gandingan ini di barisan serangannya pada musim hadapan. Berdasarkan kepada pemerhatian sebelum ini, ketua jurulatih, Nafuzi belum pernah menggunakan gandingan dua penyerang dalam kesebelasan utamanya. Dia lebih gemar menggunakan ‘lone striker’ sebagai contoh Dominique da Sylva dan David da Silva pada musim 2020 dan 2021 masing-masing.

Sekiranya digandingkan, mampukah dua penyerang benua Afrika ini merobek gawang pasukan-pasukan lawan untuk membantu Terengganu beraksi dengan lebih cemerlang dalam saingan Liga Super, Piala FA dan Piala Malaysia pada musim hadapan? Sama-sama kita nantikan.

Featured Image: Terengganu Football Club


Bekas Jurulatih Sri Pahang Kembali Kemudi Skuad Kebangsaan Filipina

Bekas ketua jurulatih Sri Pahang, Thomas Dooley bergabung kembali bersama skuad kebangsaan Filipina menjelang pusingan akhir kelayakan Piala Asia 2023.

Penggabungan semula jurulatih Amerika-Jerman berusia 61 tahun bersama skuad The Azkals itu dikongsikan sendiri menerusi satu hantaran di laman sosialnya dan badan induk bola sepak negara terbabit, pada hari ini.

Sebelum ini, Thomas dilantik sebagai ketua jurulatih skuad Tok Gajah untuk musim 2021 namun selepas dua perlawanan, dia “direhatkan” oleh pengurusan Sri Pahang selepas tumpas dalam dua perlawanan berturut-turut.

Sebagai rekod, Thomas mengendalikan skuad Filipina bermula tahun 2014 hingga 2018. Antara sumbangan terbesarnya ketika itu adalah membawa Filipina layak ke saingan Piala Asia edisi 2019 buat pertama kali dalam sejarah.

Bagaimanapun kontraknya tidak disambung oleh Persatuan Bola Sepak Filipina (PFF) pada tahun 2018 dia tidak dapat membimbing The Azkals di pentas berprestij benua asia tersebut.

Kali ini, khidmatnya kembali ditagih oleh PFF bagi membimbing skuad The Azkals melepasi saingan Kumpulan B yang terdiri daripada Palestin, Yaman dan Mongolia bermula pada 8 hingga 14 Jun kelak.

Featured Image: Facebook Thomas Dooley


TMJ: Tahukah Anda, Berapa Gaji Arif Aiman Tahun Lepas? RM11,000 Sahaja

Persembahan hebat penyerang sayap muda kelahiran Pahang, Arif Aiman Hanapi bersama kelabnya, Johor Darul Ta’zim (JDT) dan skuad kebangsaan khususnya pada tahun ini seringkali menjadi bualan dalam kalangan peminat dan penyokong bola sepak tanah air.

Dengan persembahan sebegitu, umur yang masih muda serta beraksi bersama sebuah kelab yang kaya raya dimiliki oleh Tunku Mahkota Johor (TMJ), DYAM Tunku Ismail Ibni Sultan Ibrahim, pastinya ramai yang menjangkakan Arif menerima gaji yang lumayan bernilai puluhan ribu setiap bulan.

Bagaimanapun, jangkaan itu meleset sama sekali apabila pemilik JDT mendedahkan pemain berusia 20 tahun itu hanya menerima RM11,000 sahaja setiap bulan.

“Saya juga membuat keputusan berkenaan contract pemain. Tahukah anda berapa gaji Arif Aiman tahun lepas? 11 ribu sahaja. Tetapi main bersungguh sungguh.” kongsi baginda menerusi Instagram Story peribadinya, malam tadi.

Walaupun hanya nilai gajinya hanya sebanyak itu, Arif berhasil tampil sebanyak 21 kali dalam saingan Liga Super serta merekodkan dua jaringan gol dan tiga bantuan gol kepada rakan sepasukan pada musim lalu.

Musim ini, Arif tampil lebih cemerlang dengan merekodkan sembilan serta satu bantuan gol dalam saingan Liga Super dan Liga Juara-Juara AFC (ACL). Minggu lalu, dia baru sahaja menjaringkan hatrik ketika menentang Penang FC sekaligus membantu JDT mara ke perlawanan akhir Piala FA 2022.

“Kenapa? Kerana macam mana saya jaga setiap pemain. Contoh bonus, bonus akan diberi kepada setiap pemain yang memberi 100% in training dan match.” sambung baginda lagi.

Menerusi IG Story itu juga, TMJ turut berkongsikan bagaimana baginda menguruskan skuad Harimau Selatan sehingga menjulang 32 buah trofi secara keseluruhan serta falsafah kelab yang bertunjangkan kepada dominasi, tidak berputus asa, keazaman, disiplin, inovatif dan kemajuan.

Featured Image: JOHOR Southern Tigers


Frank De Boer Kembali Ke Timur Tengah, Kemudi Kelab Liga Pro UAE

Legenda Ajax dan Barcelona, Frank De Boer kembali dalam kancah kejurulatihan setelah dilantik sebagai pengendali kelab Timur Tengah, Al Jazira yang beraksi dalam kancah Liga Pro Emiriah Arab Bersatu (UEA) dengan kontrak selama dua tahun.

Perlantikan De Boer tersebut diumumkan menerusi pelbagai media sosial kelab tersebut dan turut melibatkan wartawan bola sepak terkemuka dunia, Fabrizio Romano di dalam video pengumuman yang berdurasi 37 saat.

Namun begitu, ini bukanlah kali pertama De Boer berada di tanah Arab. Menuju ke penghujung kariernya sebagai pemain, jurulatih kelahiran Hoorn itu pernah beraksi di Qatar bersama Al-Rayyan dan Al-Shamal.

𝗛𝗘𝗥𝗘 𝗪𝗘 𝗚𝗢! @FabrizioRomano 🗣#دي_بور_جزراوي 🇳🇱#DeBoerAnnounced 🇳🇱 pic.twitter.com/10ERi6hu7e

— نادي الجزيرة (@aljazirafc) June 5, 2023

Sebelum ini, pengendali berusia 53 tahun itu telah berehat selama dua tahun selepas meninggalkan skuad kebangsaan Belanda apabila mereka tewas kepada Republik Czech di Pusingan 16 EURO 2020 sekaligus menamatkan kontraknya yang sepatutnya berakhir pada tahun 2022.

Karier De Boer sebagai pemain lebih banyak tertumpu dengan kejayaan di Ajax yang menyaksikan dirinya memenangi semua kejuaraan yang dipertandingkan di Belanda sepanjang 11 musim sebelum berhijrah ke Barcelona untuk membantu kelab itu memenangi La Liga pada musim 1998-1999.

Sebagai jurulatih, De Boer telah membantu Ajax muncul juara bertahan Eredivisie sejak musim 2010-11 sehingga 2013-14. Selain itu, beliau turut berjaya memacu Atlanta United dalam musim pertamanya menjuarai Piala Terbuka AS dan Piala Campeones.

Featured Image: Al Jazira Football Club


Penyerang Hoki Negara, Faizal Saari Ikat Kontrak 10 Bulan Bersama Kelab Liga Utama Belanda

Penyerang hoki skuad kebangsaan, Faizal Saari bakal menjadi pemain negara yang pertama beraksi dalam saingan liga utama Belanda, Hoodfdklasse.

Konfederasi Hoki Malaysia (KHM) menerusi Pengerusi Jawatankuasa Pengurusan Pasukan Kebangsaan, Dato’ Najmi Razak mengumumkan perkembangan tersebut pada hari ini.

Menurutnya, penyerang berusia 31 tahun beraksi di sana dengan mengikat kontrak bersama pendatang baharu liga berkenaan, ZSV Schaerweijde yang mendapat promosi daripada divisyen dua.

Jawatankuasa Pengurusan Pasukan Kebangsaan hari ini secara rasmi mengumumkan penyerang kebangsaan, Faizal Saari akan menyertai Liga Premier Belanda (Hoffdklasse) bersama Kelab Hoki ZSV Schaerweijde dan Faizal bakal beraksi di Liga Utama Belanda.

— MHC (@hockeymalaysia) August 9, 2022

Untuk makluman semua, Faizal dapat mengikat kontrak bersama kelab berkenaan selepas pasukannya, Persatuan Hoki Terengganu (THT) memberikan lampu hijau dan melepaskannya.

Bagaimanapun, apabila saingan liga utama Belanda itu berhenti seketika pada November kelak, Faizal akan kembali ke pangkuan THT untuk menghadapi saingan Liga Hoki Malaysia 2023.

Faizal dijadualkan berlepas ke Belanda pada 11 Ogos kelak.

Featured Image: Facebook Faizal Saari


Aksi Sistematik & Kuat Bersuara Jadi Taruhan Sam Rebut Posisi No.1 Harimau Malaya

Penjaga gol kacukan England-Malaysia, Samuel Jacob Somerville bakal mempertaruhkan ‘aset’ terbaiknya bagi memikat ketua jurulatih, Tan Cheng Hoe untuk merebut posisi penjaga gol utama skuad Harimau Malaya.

Pemain berusia 26 tahun ini cukup teruja dapat menyertai kem latihan skuad kebangsaan buat kali pertama. Selain dirinya, kem latihan skuad kebangsaan kali ini turut disertai oleh dua lagi penjaga gol, Farizal Marlias dan Khairul Azhan Khalid.

Persaingan untuk merebut posisi penjaga gol utama pasukan dilihat amat sihat. Bagi Samuel, masing-masing mempunyai kelebihan tersendiri termasuk dirinya dan ini memberikan manfaat kepada skuad Harimau Malaya untuk melayan baki kelayakan Piala Dunia 2022/Piala Asia 2023 kelak.

“Ketika ini saya menjalani latihan dengan keadaan yang cukup baik bersama dua penjaga gol lain (Farizal dan Khairul Azhan) yang semua mengetahui mereka cukup berpengalaman.

“Persaingan sebagai penjaga gol utama skuad Harimau Malaya adalah cukup bagus dengan masing-masing akan mempamerkan aksi terbaik.

“Mungkin kelebihan yang ada pada saya adalah aksi lebih sistematik dan kuat bersuara ketika berada di atas padang dalam usaha mengekang asakan lawan,” katanya seperti dipetik daripada Berita Harian.

Difahamkan, hari ini menjadi hari terakhir mereka menjalani latihan di ibu negara sebelum berlepas ke Dubai pada pagi esok.

Pemain yang mesra dengan panggilan Sam ini mungkin berpeluang untuk melakukan debut bersama Harimau Malaya dengan lebih awal apabila mereka akan beraksi dalam dua perlawanan persahabatan terlebih dahulu sebelum menentang Emiriah Arab Bersatu (UAE) pada 3 jun kelak.

Dua perlawanan persahabatan yang telah dirancang adalah menentang Kuwait pada 23 mei dan Bahrain pada 28 mei ini.

Untuk makluman, skuad Harimau Malaya kini menduduki tangga kedua di Kumpulan G dengan mengumpul 9 mata hasil daripada 3 kemenangan dan 2 kalah. Di tempat pertama adalah Vietnam yang mengumpul 11 mata.

Featured Image: Football Association of Malaysia


Ulasan Sukanz: 2 Sepakan Sudut, 2 Gol Casagrande Berpunca Daripada Kanan Penang

Skuad pantai timur, Terengganu yang segar dengan kemenangan ke atas Johor Darul Ta’zim (JDT) menerima kejutan daripada Penang dalam aksi ke-11 saingan Liga Super.

Siapa sangka Terengganu yang bermain di gelanggang sendiri, Stadium Sultan Mizan Zainal Abidin menjadi pilihan ramai untuk memenangi perlawanan tersebut ‘disembelih’ oleh Penang dengan keputusan 4-1.

Apakah yang tidak kena dengan Terengganu dan bagaimanakah Penang berjaya melakukannya? Berikut adalah ulasan perlawanan tersebut:

Seperti dilihat ramai, barisan pertahanan Terengganu yang diketuai oleh Carli de Murga sangat ketara tewas daripada segi fizikal dan saiz badan. Disebabkan itu, barisan pertahanan Terengganu gagal menyaingi bola-bola tinggi di dalam kotak penalti sekaligus bolos empat gol dalam perlawanan tersebut.

Namun, kesilapan yang paling besar buat pertahanan Terengganu adalah gagal menjaga dengan ketat atau ‘marking’ penyerang Penang, Casagrande yang sudah diketahui ramai akan kebolehannya memanfaatkan bola di udara. Dua kali pemain kelahiran Brazil menjaringkan gol menerusi ‘free-header’ selain daripada tandukannya pada babak pertama menjadi asbab gol kedua Penang.

Kesilapan kedua, bek kiri Terengganu gagal memberikan tekanan kepada memberikan tekanan kepada pemain di bahagian sisi kanan Penang terutamanya Quentin Cheng apabila mereka melancarkan serangan. Mereka tidak menutup ruang kosong bagi mengelakkan pemain Penang daripada melakukan ‘crossing’. Lebih malang, Quentin pula mampu menghasilkan hantaran lintang yang berkualiti untuk mencari ‘targetman’ di dalam kotak penalti.

Akhir sekali, komunikasi di barisan pertahanan dan penjaga gol Terengganu juga tidak begitu baik dalam perlawanan tersebut.

Selain daripada masalah di barisan pertahanan, Terengganu juga bermasalah di bahagian tengahnya. Pada babak pertama, bahagian midfield Terengganu tidak bermain dengan baik. Mereka hilang penyambung di antara pemain midfield dan bahagian serangan. Ini kerana Dechi Marcel turun lebih ke bawah dan Makan Konate pula lebih banyak berlegar-legar di posisi yang lebih tinggi.

Bagaimanapun, menyedari kepincangan tersebut, ketua jurulatihnya melakukan perubahan permulaan babak kedua dengan memasukkan Faiz Nasir menggantikan Nik Akif. Kemasukan Faiz memberikan impak yang positif terutamanya pada 15 minit pertama separuh masa kedua. Terengganu berjaya menguasai permainan, melakukan serangan sehinggalah berjaya menjaringkan gol menerusi Hakimi Abdullah.

Kita beralih kepada ulasan mengenai Penang yang dibimbing oleh Tomas Trucha. Serangan-serangan Penang banyak terhasil menerusi bahagian sisi. Dan yang paling menyerlah serta dominan adalah bahagian kanan.

Pemain yang beraksi di situ ialah Sheriddin Boboev – seorang pemain muda berusia 22 tahun dalam skuad kebangsaan Tajikistan. Menambahkan lagi bisa di bahagian tersebut adalah persembahan penuh bertenaga daripada pertahanan kanan, Quentin Cheng yang kerap naik ke atas membantu Sheriddin dengan melakukan ‘overlapping’.

Dua sepakan sudut yang menghasilkan gol buat Penang juga berpunca daripada serangan yang dilakukan oleh dua pemain ini daripada sebelah kanan. Dua gol oleh Casagrande pula hasil daripada ‘assist’ oleh Quenting Cheng dan Danial Ashraf juga di bahagian kanan.

Di bahagian kiri, pertahanannya diisi oleh Azwan Aripin namun pemain ini lebih kepada corak defensif dan banyak bertahan di bawah. Di bahagian serangan kiri ialah Amer Azahar. Walaupun Azwan tidak seperti Quentin yang kerap naik ke atas, bahagian kiri Penang mendapat sokongan daripada Endrick dos Santos. Amer dan Endrick bermain dengan baik di posisi tersebut.

Gandingan pemain tengah bertahan, David Rowley dan Fadhil Idris layak diberikan pujian dalam perlawanan ini. Kedua-dua mereka berjaya menarik pemain tengah Terengganu untuk datang kepada mereka semasa mereka memegang bola. Dan apabila pemain Terengganu menghampiri mereka, bola itu akan dihantar ke bahagian sisi kanan atau kiri untuk melakukan serangan.

Seperkara lagi, kualiti hantaran serta ‘crossing’ dilakukan oleh pemain Penang, sangat baik dan tepat. Walaupun bermain dengan corak ‘direct football’ dan kadangkala melakukan hantaran jauh, hantaran yang mereka lakukan seringkali sampai kepada penerimanya. Sebagai bonus, mereka bermain dengan baik sebagai sebuah pasukan.

Antara yang menyumbang kepada kemenangan Penang tempoh hari adalah benteng pertahanannya. Manakan tidaknya, walaupun Terengganu dilihat tidak menampilkan prestasi yang sebenar seperti ketika menumpaskan JDT, Terengganu tetap merekodkan 14 percubaan dan 10 daripadanya adalah tepat ke sasaran. Selain itu, Terengganu juga memiliki 63% penguaaan bola.

Dan pemain yang selayaknya untuk diberikan pujian dalam mengekang Terengganu daripada menjaringkan lebih banyak gol adalah penjaga golnya, Bryan See. Dia banyak menafikan percubaan yang dilakukan oleh pihak lawan termasuk satu percubaan daripada Hakimi di dalam kotak penalti dan rembatan deras oleh Makan Konate tepat ke sasaran.

Ramai mungkin terlupa, Bryan See adalah penjaga simpanan Penang. Penjaga gol utamanya ialah Sam Sommerville. Ketika ini, Sam tidak dapat bermain kerana ditimpa kecederaan. Menarik untuk menyaksikan bagaimanakah perebutan penjaga gol Penang apabila Sam pulih kelak.

Akhir sekali, barisan pertahan Penang juga menampilkan persembahan yang kemas. Walaupun ketiadaan pertahanan kental Indonesia, Ryuji Utomo. Penggantinya Latiff Suhaimi mengisi kekosongan tersebut dengan baik. Gandingannya bersama Rafel Vitor juga cemerlang.

p/s: Ulasan ini dikongsikan oleh peminat tegar bola sepak tempatan, Wafiy Amran. Sekiranya anda sukakan ulasan ini, dijemput untuk menonton ulasan perlawanan Liga Super yang lain di saluran Youtube, WAFIY AMRAN.


Olimpik 2020: Shah Firdaus ‘Comeback’ Dalam Kesakitan Tempah Tiket Ke Suku Akhir Keirin

Pelumba muda basikal trek negara, Muhammad Shah Firdaus Sahrom melakukan kebangkitan penuh bertenga di repechage pusingan 1 untuk menempah tiket ke saingan suku akhir acara keirin Sukan Olimpik Tokyo 2020.

Mengulas mengenai persembahan pelumba berusia 25 tahun pada hari ini, pada awalnya, dia tidak dapat menamatkan perlumbaan kerana terlibat dalam kemalangan pada aksi pusingan 1 saringan kedua.

Ini insiden yang terpaksa dialami oleh Shah Firdaus sebentar tadi, diharapkan kecederaannya tidak terlalu serius !!.#sokongmalaysia #ganbattemalaysia pic.twitter.com/WZavji0PWu

Selepas daripada kemalangan tersebut, dimaklumkan pihak Institut Sukan Negara (ISN) tidak membenarkan Shah menyertai perlumbaan ulangan kerana khuatir dengan kecederaan yang dialaminya.

Bagaimanapun, menjelang perlumbaan repechage pusingan 1, ISN kembali memberikan lampu hijau kepada Shah untuk menyertai perlumbaan ini.

Meskipun mengalami kecederaan SHAH FIRDAUS buat COMEBACK bermakna dan terus mara ke pusingan SUKU AKHIR, Terbaiklah SHAH !!.#sokongmalaysia #ganbattemalaysia pic.twitter.com/66gbO1wTEO

Ketika beraksi pada perlumbaan tersebut, Shah yang berada di kedudukan paling akhir menggunakan segala tenaga yang ada untuk memecut pada saat-saat akhir

Persembahan tanpa mengenal erti penah lelah menamatkan perlumbaan di tempat kedua sekaligus menempah tiket ke saingan suku akhir yang akan berlangsung pada pagi esok.

Sementara itu, jaguh basikal trek negara, Dato’ Azizulhasni Awang mudah menamatkan perlumbaan pusingan pertama saringan ketiga dengan muncul sebagai juara.

Nampaknya "The Pocketrocket Man" langkah kanan dalam acara Keirin yang berlangsung tadi !! terus mara ke Suku Akhir buat Datuk Azizulhasni Awang !! Yayy !!.#sokongmalaysia #ganbattemalaysia pic.twitter.com/LZVG1jdet2


Herlison Caion Sasar Jaring Lebih 24 Gol Bersama KL City

Penyerang baharu Kuala Lumpur City FC (KL City), Herlison Caion meletakkan sasaran untuk menjaringkan lebih daripada 24 gol bersama kelab baharunya pada musim 2023.

Sasaran itu melebihi jaringan yang dilakarnya ketika bersama bekas kelabnya, Selangor FC dalam kesemua kejohanan pada musim lalu.

Keyakinan untuk meletakkan sasaran tersebut terbit atas keterujaannya terhadap barisan serangan skuad The City Boys yang mempunyai gabungan muka lama dan baharu yang cukup meyakinkan pada musim ini.

“Di bahagian serangan saya rasa teruja kerana di sini ada (Tchetche) Kipre, Paulo (Jouse), (Romel) Morales dan seorang lagi Patrick (Reichelt), saya pernah beraksi bersamanya dengan Suphanburi.

“Jadi melalui kehadiran ramai pemain sebegini, saya rasa kian bersemangat untuk membuktikan sesuatu di KL City.

“Malah saya meletakkan azam untuk menjaringkan lebih banyak gol berbanding semasa di Selangor FC selepas menjaringkan 24 gol pada musim lalu,” katanya.

Mengulas mengenai perpindahannya ke KL City, Caion mengetahui ianya merupakan satu berita yang mengejutkan ramai peminat.

Jelasnya, penerimaan tawaran untuk bergabung dengan finalis Piala AFC 2022 itu dibuat atas faktor ahli keluarganya sudah selesa tinggal di Lembah Klang selain mahu bekerjasama dengan Bojan Hodak.

“Saya tahu ramai yang terkejut apabila ketahui saya datang ke sini tetapi ini bukan satu keputusan yang sukar sebenarnya apabila tawaran dari KL City datang.

“Bukan sahaja saya, isteri saya juga sangat selesa tinggal di Lembah Klang dan itu membuatkan saya terus menerima peluang bersama KL City.

“Dalam masa sama, saya tidak sabar bekerjasama dengan Bojan, salah seorang jurulatih yang berpengalaman dan harap saya boleh mengikuti taktikal yang direncanakan oleh beliau,” katanya.

Featured Image: Kuala Lumpur City


Olimpik 2020: Atlet Angkat Berat Uganda Yang ‘Melarikan Diri’ Telah Ditemui Polis

Atlet angkat berat Uganda, Julius Ssekitoleko yang dilaporkan ‘melarikan diri’ dari hotel penginapan pra-olimpik di Jepun dilaporkan telah ditemui dan sedang disiasat oleh polis.

Menurut polis di wilayah Mie, atlet berusia 20 tahun itu ditemui di bandar Yokkaichi yang terletak sekitar 169 kilometer (km) dari hotel penginapannya di Izumisano, Osaka.

Setelah ditemui, dia disoal siasat oleh polis dan ditanyakan mengenai apa yang telah terjadi sejak dia dikesan ‘melarikan diri’ bermula jumat lalu.

📝 UPDATE: The 20-year-old Ugandan weightlifter Julius Ssekitoleko who went missing left a note saying he didn’t want to return to a country where life is difficult. “I want to work in Japan.”City officials say he asked the team to give his possessions to his wife back home. https://t.co/l1iLW1inPD

Menurut pegawai di Izumisano, ketika Julius ‘melarikan diri’ baru-baru ini, atlet tersebut turut meninggalkan sekeping nota bersama bagasinya yang menyatakan dia mahu terus tinggal dan bekerja di Jepun kerana faktor kesusahan di negaranya.

UPDATE: Found today in Mie prefecture, NHK reports. Police now hearing details of what happened after the disappearance

Untuk makluman, Chef de Mission (CDM) Uganda, Beatrice Ayikoru menyatakan Julius sepatutnya layak menyertai temasya Sukan Olimpik dalam acaranya.Akan tetapi, dia tidak melepasi ‘standard’ bagi ranking antarabangsa yang diumumkan sehari selepas dia tiba di Jepun dan dikehendaki pulang ke negaranya bersama jurulatihnya minggu ini.


FAM Dengar Keluhan Penyokong, Baki 3 Sirkit MPFL Disiarkan Di TV9

Naib Presiden Persatuan Bola Sepak Malaysia (FAM), Datuk Seri Rosmadi Ismail memaklumkan pihaknya mendengar keluhan penyokong dan peminat yang mahukan saingan Malaysia Premier Futsal League (MPFL) 2022 dapat ditonton di televisyen.

Justeru, menerusi siaran media oleh badan induk bola sepak negara itu semalam, satu kerjasama antara FAM dan dengan stesen televisyen tempatan, TV9 dimeterai sekaligus membolehkan baki tiga sirkit perlawanan MPFL musim ini disiarkan di saluran televisyen tersebut.

Aksi CUCKOO MPFL 2022 Kini Di TV9Saksikan tiga perlawanan pilihan bagi Sirkit 7 ini di @tv9malaysiaKetiga-tiga perlawanan tersebut turut akan disiarkan secara penstriman langsung di https://t.co/IzSSVTmM2NRancak futsal di TV9!#FAM #HarimauMalaya #Futsal #CUCKOOMPFL2022 pic.twitter.com/ykMHHzLlZE

Dimaklumkan, TV9 akan menyiarkan perlawanan terpilih MPFL di televisyen secara tertunda bermula Sirkit 7 yang akan berlangsung pada minggu ini.

Antara perlawanan yang dijadualkan akan disiarkan oleh TV9 secara tertunda ialah Selangor TOT menentang Pulau Pinang (6 petang, 25 Februari), TRW Kelantan menentang Pahang Rangers (10:40 malam, 26 Februari) dan KPT-PST Mustangs menentang Shah Alam City (6 petang, 27 Februari).

Jadual Perlawanan Sirkit 7 CUCKOO MPFL 2022 | 25, 26 & 27 Februari 2022📢 Perlawanan Kuala Lumpur lwn ATM pada Sabtu telah dipinda ke tarikh lain berikutan beberapa pemain ATM dikesan positif COVID-19. pic.twitter.com/HR8KlIiQYV

Bagaimanapun, para penyokong dan peminat futsal tempatan boleh menonton ketiga-tiga perlawanan ini secara langsung menerusi penstriman langsung (live streaming) menerusi saluran Youtube TV9 Malaysia Official.

Rosmadi yang juga Pengerusi Jawatankuasa Futsal dan Bola Sepak Pantai FAM sedar kerjasama ini hadir ketika saingan MPFL 2022 sudah di pertengahan jalan.

Namun begitu, dia mengharapkan pihaknya dapat melakukan kerjasama yang lebih baik bersama TV9  pada musim 2023 kelak demi memajukan lagi industri futsal di Malaysia.


Ranking FIFA: Harimau Malaya Kekal Di Bawah Vietnam, Thailand, Filipina & Myanmar

Kedudukan pasukan bola sepak skuad kebangsaan, Harimau Malaya dalam ranking dunia kekal di tempat kelima dalam kalangan negara-negara rantau asia tenggara.

Menerusi kemaskini terbaru oleh badan induk bola sepak dunia, Persekutuan Persatuan Bola Sepak Antarabangsa (FIFA), kedudukan Malaysia kekal tidak berganjak di tangga ke-154.

Ranking Harimau Malaya | 10 Februari 2022Kemas kini terbaharu ranking FIFA hari ini, Malaysia di tangga 154 dunia, kekal sama seperti kedudukan pada kemas kini terdahulu, 23 Disember 2021* Kemas kini seterusnya 31 Mac 2022#FAM #HarimauMalaya #FIFARanking pic.twitter.com/6mxLQxdGNw

Vietnam kekal menjadi pasukan No.1 asia tenggara dengan menghuni tangga ke-98 dunia sambil diikuti oleh juara Piala AFF 2020, Thailand di tempat ke-112, Filipina di tempat ke-129 serta Myanmar tempat ke-152.

Sementara itu, pasukan-pasukan asia tenggara yang lain seperti Indonesia, Singapura, Kemboja, Laos, Brunei dan Timor Leste pula menghuni ranking ke-160, ke-161, ke-171, ke-187, ke-188 dan ke-198 dunia masing-masing.

Untuk makluman semua, kemaskini ranking dunia yang berikutnya adalah pada 31 Mac hadapan.


Ruichang China Masters: Jun Hao, Pilihan Ketiga Tumpas Kepada Pemain China Tiada Ranking

Perjalanan perseorangan lelaki negara, Leong Jun Hao dalam kejohanan Ruichang China Masters – Jelajah BWF Super 100 – berakhir selepas beraksi dalam satu perlawanan sahaja di peringkat Pusingan 32.

Lebih mengejutkan Jun Hao yang merupakan pilihan ketiga kejohanan tumpas kepada pemain tuan rumah yang tidak mempunyai ranking, Dong Tian Yao.

Ruichang China Masters 2023MS – R3219 21 21 🇨🇳DONG Tian Yao🏅21 17 14 🇲🇾LEONG Jun Hao

— BWFScore (@BWFScore) March 15, 2023

Jun Hao tumpas pertarungan tersebut menerusi tiga set permainan yang berakhir dengan keputusan 21-19, 17-21 dan 14-21 dalam tempoh masa 78 minit permainan.

Sebagai rekod, ini merupakan kekalahan selepas beraksi satu perlawanan dalam kejohanan individu antarabangsa yang kedua berturut-turut dialami Jun Hao pada tahun ini.

Terdahulu, Jun Hao yang menghuni ranking ke-71 dunia mengalami nasib yang sama ketika beraksi dalam kejohanan Princess Sirinavannavari Thailand Masters pada hujung Januari lalu.

Featured Image: Badminton Association of Malaysia


Nafuzi: ‘Top 3’ Dengan Skuad Muda Satu Pencapaian Menakjubkan

Ketua jurulatih Kelab Bola Sepak Terengganu (TFC), Nafuzi Zain menganggap kejayaan menamatkan saingan CIMB Liga Super 2020 di tangga ketiga sebagai satu pencapaian yang menakjubkan.

Hal ini kerana pasukan TFC pada musim ini merupakan sebuah skuad baharu yang terdiri daripada kalangan pemain-pemain baharu dan juga pemain-pemain muda.

Selain itu, beliau sendiri merupakan seorang jurulatih muda berusia 41 tahun yang masih ‘mentah’ jika dibandingkan dengan jurulatih berpengalaman yang lain.

Tambahan pula, ini merupakan pengalaman sulungnya mengemudi sebuah pasukan dalam saingan Liga Super sebagai ketua jurulatih secara penuh.

“Saya sangat bersyukur dengan skuad yang kita ada, skuad baru, pemain baru, majoriti pemain muda. Bagi saya sendiri (ini) pencapaian yang amat saya banggakan untuk pemain berada di kedudukan tiga teratas,”

“Saya sangat berpuas hati dengan persembahan pemain-pemain pada musim ini.” katanya selepas daripada perlawanan terakhir Liga Super menentang Pahang di Stadium Sultan Mizan Zainal Abidin, semalam.

Nafuzi dilantik sebagai ketua jurulatih TFC pada oktober tahun lalu susulan prestasi yang memberangsangkan ketika menjawat jawatan pemangku ketua jurulatih sejak mei 2019.

Beliau yang juga bekas penyerang pasukan Terengganu suatu masa dahulu dengan beraninya menyisihkan beberapa muka lama dan menggantikannya dengan beberapa muka baharu termasuk kalangan pemain-pemain muda untuk mengharungi saingan musim ini.

Antara pemain-pemain muda yang diberikan peluang oleh Nafuzi untuk bermain bersama skuad senior TFC pada musim ini adalah penjaga gol berusia 18 tahun, Rahadiazli Rahalim, pertahanan kanan berusia 18 tahun, Azam Azmi Murad dan pemain tengah berusia 24 tahun, Azalinullah Alias.

Featured Image: Terengganu Football Club


Road To Gold: Atlet Berbasikal, Badminton & Terjun Terpilih Buru Emas Di Paris

Kementerian Belia dan Sukan (KBS) menerusi menterinya, YB Hannah Yeoh mengumumkan beberapa atlet daripada sukan berbasikal, badminton dan terjun mengisi senarai Projek Road To Gold (RTG) – sebuah projek yang menyelaras usaha untuk memburu pingat emas di temasya Sukan Olimpik edisi 2024 dan 2028.

Memetik kenyataan media YB Hannah, seramai 15 atlet daripada sukan berkenaan dipilih berdasarkan dua kriteria; pemenang pingat bagi Sukan Olimpik Tokyo 2020 dan atlet yang berada dalam kedudukan 10 terbaik dunia bagi sukan masing-masing.

15 atlet yang tersenarai dalam program RTG kali ini ialah:

Namun begitu, YB Hannah Yeoh menegaskan akan ada pertambahan atlet dalam senarai tersebut berdasarkan kriteria tambahan iaitu atlet program Podium yang menunjukkan peningkatan pencapaian cemerlang dan wajar dipertimbangkan oleh ahli jawatankuasa RTG.

Pertemuan bersama atlet yang telah disenarai pendek dan jurulatih mereka akan diatur dalam masa sebulan oleh penyelaras, Stuart Ramalingam bersama Ahli Jawatankuasa RTG, Datuk Wira Lee Chong Wei, Datuk Mirnawan Nawawi dan Timbalan Chef de Mission (CDM) Sukan Olimpik Paris 2024, Datuk Nicol Ann David.

Dalam perkembangan yang sama, YB Hannah Yeoh memaklumkan bahawa anggaran perbelanjaan program RTG hanya akan diumumkan setelah pertemuan bersama atlet diatur serta persetujuan kedua-dua pihak dicapai.

Untuk makluman semua, Datuk Azizulhasni merupakan pemenang pingat perak bagi acara Keirin lelaki manakala pasangan Aaron Chia-Soh Wooi Yik merupakan pemenang pingat gangsa bagi acara beregu lelaki badminton pada Sukan Olimpik Tokyo yang lalu.


Perlumbaan MotoGP Bakal Dibawa Ke India Buat Pertama Kali

Perlumbaan Kejuaraan Dunia MotoGP bakal dibawakan ke India buat pertama kali dalam masa yang terdekat. Ini selepas pemilik kejohanan, Dorna Sports sudah memulakan usaha-usaha untuk merealisikannya.

Menerusi satu kenyataan media, Ketua Pegawai Eksekutif (CEO) Dorna Sports, Carmelo Ezpeleta telah melawat India untuk bertemu dengan pihak berautoriti serta penganjur acara, Fairstreet Sports selepas majlis menandatangani perjanjian persefahaman (MoU) baru-baru ini.

Perlumbaan itu disasarkan berlangsung di Buddh International Circuit yang terletak di pinggir ibu negara India, New Delhi. Selain itu, Carmelo turut ke ibu kota bagi negeri Uttar Pradesh dan melakukan pertemuan dengan Ketua Menterinya, Yogi Adityanath dan Menteri Pembangunan Industri, Nand Gopal.

Difahamkan, Carmelo India merupakan sebuah negara dan pasaran yang besar. Ianya juga merupakan salah sebuah pasaran yang penting buat industri beroda dua dan MotoGP itu sendiri.

Kejuaraan MotoGP mempunyai kelompok peminat yang besar di sini. Penganjuran MotoGP di India pastinya memanfaatkan kedua-dua pihak – peminat dapat menyaksikan perlumbaan di hadapan mata sendiri dan pada masa yang sama membolehkan MotoGP berkembang di rantau ini.


Nazrulerwan Harap Pihak Pengurusan Tukar Pemain Import, Tidak Membantu

Pengendali sementara Kelantan United FC, Nazrulerwan Makmor berang dengan aksi pemain import pasukannya yang dilihat tidak membantu ketika mereka dibelasah Selangor 7-1, malam tadi.

Tegas Nazrulerwan, komitmen yang ditunjukkan pemain import mereka menjadi punca kekalahan besar mereka malam ini dan dia menggesa pihak pengurusan perlu bertindak segera menggantikan para pemain tersebut.

“Jujur saya cakap, pemain asing saya tidak membantu. Saya harap management (pihak pengurusan) dapat tukar secepat mungkin pemain asing saya kerana saya lihat mereka tidak berfungsi.”

“Saya ulang sekali lagi, pemain-pemain import saya tidak memberi komitmen yang terbaik. Ya, saya mengharapkan pengurusan dapat secepat mungkin mencari pemain pengganti pemain-pemain asing.” tegas Nazrulerwan dalam sidang media selepas perlawanan menentang Selangor.

Pesta gol buat Selangor FC !

— Malaysian Football League (@MFL_MY) June 7, 2023

Pengendali berusia 43 tahun itu turut berkata, mereka memerlukan pemain baharu terutamanya di bahagian tengah dan serangan bagi membantu mereka menjadi pasukan yang lebih baik.

Bagaimanapun, Nazrulerwan tetap memberikan kredit kepada Jose Porteria yang menampilkan aksi cemerlang bersama skuad berjulukan Kijang Hijau tetapi kecewa dengan aksi longlai pemain asing lain.

Dalam perlawanan tersebut, Kelantan United selaku tuan rumah di Stadium Sultan Mohammad IV dibelasah Selangor dengan skor 7-1 hasil jaringan Mukhairi Ajmal, Faisal Halim, Yohandry Orozco, Aliff Izwan dan jaringan hatrik Ayron del Valle.

Jaringan tunggal saguhati Kelantan United hadir menerusi sepakan penalti Devid Santana yang menyaksikan Kijang Hijau kini di tangga kedua terbawah Liga Super dengan enam mata.

Featured Image: Kelantan United FC


Previu Sukanz: Mampukah Wak Am Bantu Sabah Curi 3 Mata Daripada Selangor?

Selangor FC bakal menerima kunjungan Sabah FC pada aksi kesepuluh Liga Super 2021 pada hari esok, sepak mula pada jam 10 malam di halaman sendiri, Stadium Majlis Bandaraya Petaling Jaya (MBPJ).

Pertembungan kedua-dua pasukan ini dijangka sengit dan hangat memandangkan prestasi semasa Selangor dan Sabah yang hampir seimbang berdasarkan keputusan lima perlawanan terakhir mereka.

Dalam lima perlawanan yang sudah, Selangor yang dikenali sebagai Red Giants merekodkan 3 kemenangan dan 2 kekalahan. Manakala, pasukan pelawat atau terkenal dengan julukan The Rhinos pula mencatatkan 2 kemenangan, 2 seri dan satu kekalahan.

Berikut adalah previu perlawanan antara Selangor dan Sabah:

Penyerang utama Selangor, Ifedayo Olusegun sedang berada dalam prestasi terbaiknya pada ketika ini. Dalam dua perlawanan yang sudah (menentang Perak dan Melaka United), Ifedayo telah menjaringkan 5 gol sekaligus telah mengumpul 7 gol dalam saingan Liga Super setakat ini.

Sudah pasti ketajaman Ifedayo akan terus dituntut oleh Selangor untuk memastikan mereka dapat memburu gol serta meneruskan rentak kemenangan demi memperbaiki kedudukan mereka di dalam saingan liga.

Antara perkara lain yang menarik untuk disaksikan, siapakah gandingan Ifedayo di bahagian serangan? Adakah Ifedayo akan kekal bergandingan bersama penyerang muda, Danial Asri atau penyerang kebangsaan, Shahrel Fikri.

Dalam perlawanan ini, kita bakal menyaksikan pemain legenda Selangor, Amri Yahyah akan turun menentang pasukan lamanya. Untuk rekod, kali terakhir Amri atau lebih dikenali sebagai Wak Am mewakili skuad Red Giants adalah pada musim 2019.

Ketika ini, pemain berusia 40 tahun ini sedang berada dalam prestasi terbaiknya. Bersama Sabah, Amri diberikan peranan ‘free role’ di atas padang oleh ketua jurulatih, Kurniawan Dwi Yulianto dan dia beraksi dengan baik bersama-sama Saddil Ramdani serta Levy Madinda.

Menarik untuk menyaksikan impak yang akan dijelmakan oleh Amri sambil dibantu oleh Saddil dan Levy di bahagian tengah untuk membantu Sabah meraih kemenangan di Stadium MBPJ, malam esok.

Pertahanan tengah yang diubah ke posisi kiri, Jordan Ayimbila menjadi antara pemain Selangor yang berada di puncak prestasi pada saat ini. Memiliki fizikal yang tinggi, larian yang pantas dan rajin melakukan overlapping untuk mencipta assist merupakan asetnya.

Malam esok, Jordan bakal berdepan satu tugas yang sukar iaitu untuk mengekang pergerakan pemain lincah Sabah yang juga dalam prestasi yang sangat baik iaitu Saddil Ramdani.

Pemain muda kelahiran Indonesia itu semakin menunjukkan impaknya di dalam sistem yang diterapkan oleh Kurniawan. Dia menjadi ‘enjin’ dan pusat kreatif buat Sabah. Selain itu, gandingannya bersama penyerang, Sam Johnson turut membolehkan dia menjarinkan satu gol ketika Sabah membelasah UiTM, minggu lalu.

Penonton akan disajikan dengan pertembungan perancangan formasi dan taktikal Selangor yang dikendalikan Karsten Neitzel dan Sabah yang dibimbing oleh Kurniawan.

Akhir-akhir ini, Karsten gemar menerapkan formasi 4-1-2-1-2 dengan bahagian tengahnya berbentuk diamond. Ianya hampir pasti diisi oleh Manuel Konrad, Brendan Gan, Aliff Haiqal dan Oliver Buff. Menggunakan formasi ini, Karsten memiliki barisan yang ampuh apabila bertahan.

Namun ketika menyerang, dia akan menaruh harapan kepada Brendan dan Aliff untuk menggerakkan serangan manakala Buff pula sebagai pemain No.10. Tiada ‘pure winger’ dalam sistem ini dan untuk melakukan hantaran lintang, Karsten akan mengharapkan Brendan serta Aliff.

Sabah pula gemar bermain dengan formasi 4-5-1 dan apabila bertemu pasukan yang gemar menguasai permainan, mereka lebih suka bermain secara ‘parking bus’ dan melancarkan serangan balas apabila mempunyai peluang.

Menarik untuk melihat bagaimana Selangor mahu menggerakkan serangan menerusi Aliff dan Brendan untuk mengatasi bahagian midfield Sabah yang kompak. Adakah overlapping Jordan dan Syahmi atau Namathevan mampu membantu Selangor melepasi bahagian tengah Sabah yang padat dengan 5 pemain tengah.

Akhir sekali, mampukah kedua-dua barisan serangan dapat mengatasi gandingan pertahanan tengah yang padu lawan masing-masing pada malam esok?

Dua pertahanan tengah Selangor iaitu Sharul Nazeem Zulpakar dan Safuwan Baharudin dilihat semakin serasi bersama. Paling mencuri perhatian adalah Sharul Nazeem atau lebih dikenali sebagai Afro yang tidak gentar bermain sebagai ‘last man’ di dalam sistem Karsten Neitzel. Banyak merampas bola, mencabar bola di udara dan tidak gentar dengan penyerang-penyerang import telah memastikan bahagian pertahanan Selangor beraksi agak baik pada masa ini.

Sementara itu, Sabah pula mempertaruhkan gandingan Risto Mitrevski dan Park Tae-su. Kedua-duanya juga menampilkan kesukaran buat pemain lawan untuk menembusi mereka terutamanya menerusi bola di udara kerana kedua-dua memiliki kelebihan fizikal yang tinggi dan besar.

Featured Image: Malaysian Football League


Olimpik 2020: Kerajaan Pulau Pinang Beri RM10,000 Kepada Atlet Badminton & Gimnastik

Kerajaan Negeri Pulau Pinang mengumumkan memberikan RM10,000 kepada dua atlet yang bakal beraksi di temasya Sukan Olimpik 2020 iaitu Chang Peng Soon dan Jeremiah Loo Phay Xing.

Kedua-dua atlet tersebut yang merupakan kelahiran Pulau Pinang bakal beraksi dalam acara badminton beregu campuran (Peng Soon) dan gimnastik (Jeremiah).

Sumbangan tersebut diberikan sendiri oleh Ketua Menteri Pulau Pinang, Chow Kon Yeow dalam satu majlis yang diadakan secara atas talian, semalam.

“Dua atlet negeri yang bakal mewakili negara ke kejohanan Sukan Olimpik Tokyo 2020 pada 23 Julai hingga 8 Ogos 2021 masing-masing menerima RM10,000 Insentif Galakan daripada Kerajaan Negeri Pulau Pinang.

“Rakyat Malaysia dan negeri Pulau Pinang khususnya akan terus memberi sokongan kepada Chan Peng Soon dan Jeremiah Loo Phay Xing untuk mencapai prestasi terbaik.” katanya menerusi satu hantaran di laman sosialnya.

Pada masa yang sama, Kon Yeow turut mengucapkan tahniah kepada kedua-dua atlet yang terpilih mewakili Malaysia untuk beraksi di temasya empat tahun sekali tersebut.

Beliau turut mendoakan kedua-duanya untuk memberikan yang terbaik sekaligus dapat menyumbang kepada kilauan pingat buat kontinjen negara kelak.

Featured Image: Facebook Chow Kon Yeow


Kejuaraan Futsal AFF: Hanya Kemenangan Membolehkan Malaysia Ke Separuh Akhir

Kemenangan yang diraih oleh skuad futsal kebangsaan ke atas Brunei pada perlawanan ketiga peringkat Kumpulan A memberikan harapan buat Malaysia untuk mara ke peringkat separuh akhir Kejuaraan Futsal AFF 2022.

Untuk makluman, kemenangan itu meletakkan Malaysia di tangga ketiga dengan 6 mata. Sementara itu, Thailand dan Indonesia mengisi kedudukan pertama dan kedua dengan mempunyai tujuh mata masing-masing.

Perebutan slot ke peringkat separuh akhir menerusi perlawanan terakhir peringkat kumpulan akan berlangsung pada petang ini. Malaysia dijadualkan menghadapi Thailand. Sementara itu, Indonesia pula akan bertarung menentang Kemboja.

Kejuaraan Futsal AFF 2022 | Selasa, 5 April 2022

MALAYSIA 🇲🇾 10-0 🇧🇳 BRUNEI

📸 Kredit Foto: AFF/FAT#FAM #HarimauMalaya #AFFFutsal pic.twitter.com/MKydJIFb0L

— FA Malaysia (@FAM_Malaysia) April 5, 2022

Bercakap mengenai peluang Malaysia untuk mara ke peringkat separuh akhir, ianya hanya boleh dijelmakan dengan pasukan negara bimbingan Chiew Chun Yong mencetak kemenangan ke atas skuad tuan rumah pada hari ini.

Dengan kemenangan ini, ianya membolehkan Malaysia mengumpul 9 mata dan berpeluang untuk muncul juara atau naib juara Kumpulan A bergantung kepada keputusan antara Indonesia menentang Kemboja.

Sebaliknya, jika keputusan seri dicatatkan, Malaysia akan kekal berada di tangga ketiga sekaligus menghanguskan peluang untuk ke peringkat separuh akhir sama sekali. Dan slot juara dan naib juara Kumpulan A ini akan diisi oleh Thailand dan Indonesia.

Untuk makluman semua, sepak mula perlawanan akhir peringkat kumpulan ini dijadualkan berlangsung pada jam 6 petang nanti, waktu Malaysia dan disiarkan secara langsung di saluran Astro.

Featured Image: Football Association of Malaysia


Autobiografi “SAYA RAJAGOBAL” Bakal Menemui Pembaca Hujung Tahun 2020

Bekas ketua jurulatih skuad Harimau Malaya, Datuk K. Rajagobal mengumumkan akan menerbitkan autobiografinya pada hujung tahun 2020 atau awal tahun 2021.

Perkara itu diumumkan sendiri oleh King Gobal dalam satu perlawanan bola sepak rekreasi 7 sebelah anjuran Persatuan Sukan Rekreasi Malaysia (REKREASI) dan Padang Bola Sepak Dot Com di KV Rhino Arena, Shah Alam pada 31 ogos lalu.

MERDEKA BOLA SEPAK | Saya RajagobalPhotographs from August 31, 2020 – A Merdeka Recreational Football Program with Coach Datuk K. Rajagobal. And with anticipation of his upcoming autobiography, "Saya Rajagobal"#MerdekaBolaSepak.#SayaRajagobal.More: https://t.co/hxExec16Ku pic.twitter.com/n1kah47uSA

Antara yang bakal disajikan kepada pembaca di dalam autobiografinya adalah kisah awal pembabitan Rajagobal dalam dunia bola sepak sebagai pemain yang bermula bersama pasukan kampung halamannya di Setapak Air Panas.

Selain itu, beliau yang juga satu-satunya jurulatih yang membimbing skuad Harimau Malaya menjuarai Piala AFF Suzuki turut menyentuh mengenai pengalamannya dalam mengendalikan pelbagai pasukan termasuk yang beraksi dalam saingan Liga Malaysia.

Tidak dilupakan beberapa kisah menarik mengenai hubungan akrabnya dengan beberapa pemain bintang seperti Safiq Rahim, Norshahrul Idlan Talaha, Safee Sali dan lain-lain turut dimuatkan oleh Rajagobal dalam autobiografinya.

Untuk rekod, kelab terakhir yang dibimbing jurulatih berusia 64 tahun itu adalah Kelab Bola Sepak Perbadanan Kemajuan Negeri Selangor (PKNS FC) sebelum pasukan itu ditukarkan menjadi skuad simpanan, Selangor 2 pada tahun ini.


Kejohanan Olahraga Dunia: Nauraj Singh Kandas Di Peringkat Kelayakan

Atlet lompat tinggi negara, Nauraj Singh Randhawa tersingkir awal daripada saingan Kejohanan Olahraga Dunia 2022 di Oregon, Amerika Syarikat.

Ianya berikutan atlet berusia 30 tahun ini gagal melakukan lompatan yang sempurna setinggi 2.17 meter (m) dalam ketiga-tiga percubaannya.

Perkara itu membuatkannya tidak dapat menempatkan diri dalam kalangan 12 peserta terbaik.

🎽 Athletics | 2022 World Athletics Championships – Update

◾ Malaysia's 🇲🇾 Nauraj Singh Randhawa made "No Mark". He attempted thrice the 2.17m mark but failed all trials. pic.twitter.com/09fw7Uis2r

— SEA Sports News (@sea_sports_news) July 16, 2022

Untuk makluman semua, hanya 12 peserta yang merekodkan lompat tertinggi dapat beraksi untuk pusingan akhir yang dijadualkan berlangsung pada hari ini.

Sebagai tambahan, kegagalan mara ke pusingan akhir ini mengulangi persembahannya ketika pertama kali beraksi di Kejohanan Olahraga Dunia pada dua edisi yang terdahulu.

Bagaimanapun, edisi yang berlangsung di London, United Kingdom pada tahun 2017 yang lalu menyaksikan Nauraj berhasil menyempurnakan lompatannya. Akan tetapi, lompatannya setinggi 2.26m tetap tidak melayakkannya menyertai kelompok 12 atlet terbaik yang lain.

Featured Image: Instagram Nauraj Singh


Petronas SRT Ambil Pelumba Amerika Syarikat Ganti Franco Morbidelli

Petronas Yamaha Sepang Racing Team (Petronas SRT) membuat keputusan untuk mengambil khidmat pelumba Amerika Syarikat, Garret Gerloff untuk menggantikan Franco Morbidelli bagi mengambil bahagian dalam perlumbaan GP Belanda di Litar Assen, penghujung minggu ini.

Gerloff joins PETRONAS Yamaha Sepang Racing Team in Assen@garrettgerloff to make PYSRT debut as stand-in for @FrankyMorbido12Read more here: https://t.co/BY71cYR0z9#PETRONASmotorsports | #SepangRacingTeam | #MotoGP pic.twitter.com/vSNEWPttnW

Perkembangan ini diumumkan sendiri oleh Petronas SRT menerusi laman sesawang rasminya, semalam. Untuk makluman, ketika ini, Garret merupakan pelumba GRT Yamaha WorldSBK dalam kejohanan superbike dunia.

Petronas membuat keputusan untuk menggantikan Franco kerana pelumba kelahiran Itali berusia 26 tahun tersebut mengalami kecederaan lutut ketika sesi latihan pertengahan minggu ini.

Untuk pengetahuan semua, ini bukanlah kali pertama Garret akan menunggang jentera M1. Musim lalu, Garret pernah menunggang jentera ini untuk menggantikan Valentino Rossi yang disahkan positif covid-19 ketika bersama Monster Energy Yamaha di Litar Valencia.

Featured Image: Instagram Garret Gerloff


Saingan Terbuka Malaysia 2023 Jadi Pentas Terakhir Goh Liu Ying

Kejohanan Terbuka Malaysia 2023 yang akan berlangsung 10 hingga 15 Januari kelak akan menjadi pentas terakhir buat pemain beregu negara, Goh Liu Ying.

Menurut laporan New Straits Times, pemenang pingat perak Sukan Olimpik Rio 2016 memaklumkan perkara ini di hadapan pengamal media selepas pelancaran Anugerah Ikon Sukan Harian Metro, sebentar tadi.

Pemain berusia 33 tahun itu dipetik berkata, “(kejohanan) Terbuka Malaysia tahun hadapan akan menjadi kejohanan terakhir saya,”

“Siapa gandingan saya? Anda perlu tunggu dan lihat, tetapi ianya menjadi (kejohanan) yang terakhir saya,” ujarnya.

Untuk makluman, Low Juan Shen menjadi gandingan terbaru buat Liu Ying. Kedua-duanya membuat penampilan dalam saingan Terbuka Vietnam yang tamat pada awal Oktober lalu.

Penampilan sulung gandingan ini berjaya mara sehingga ke peringkat suku akhir sebelum tumpas kepada beregu Indonesia, Zachariah Sumanti dan Hediana Julimarbela.

Sebelum itu, Liu Ying yang mengumumkan berpisah dengan gandingan lamanya, Chan Peng Soon pada penghujung tahun lalu sempat membentuk gandingan bersama Soong Joo Ven dan Ong Yew Sin untuk beraksi dalam beberapa kejohanan antarabangsa pada tahun ini.

Featured Image: Instagram Goh Liu Ying


Juara Piala MFL Bawa Pulang Setengah Juta

Pasukan yang menjuarai saingan bawah 23 tahun (B-23), Liga Simpanan atau Piala MFL akan membawa pulang wang tunai bernilai RM500,000. Sementara itu, naib juara Piala MFL pula akan membawa pulang wang tunai bernilai separuh daripadanya iaitu RM250,000.

Perkara ini dikongsingkan oleh penganjur, Malaysian Football League (MFL) bersama-sama dengan pengumuman agihan pendapatan kepada 14 buah pasukan Liga Super bagi musim 2023-2025 pada hari ini.

Sebagai rekod, saingan sulung Piala MFL kali ini disertai sebanyak 15 buah pasukan yang terdiri daripada 14 skuad B-23 Liga Super serta Skuad Projek FAM-MSN.

Untuk makluman semua, MFL memperkenalkan saingan Piala MFL ini sebagai medan persaingan kepada pemain-pemain berumur 23 tahun untuk mendapatkan lebih banyak minit permainan dan pendedahan dalam aksi kompetitif.


Syed Modi 2022: Peng Soon-Valeree Lepasi Halangan Pusingan 32

Halangan pertama dalam Kejohanan Antarabangsa Syed Modi 2022 yang berlangsung di Lucknow, India berjaya dilepasi oleh pasangan beregu campuran negara, Chan Peng Soon dan Valeree Siow.

Pasangan yang berada di ranking ke-272 merangkap pilihan kelima kejohanan ini melepasinya dengan menumpaskan beregu campuran India, Santhosh Gajendran-Jagadish Deethya pada Pusingan 32.

Syed Modi India International 2022XD – Round of 32          🇲🇾Peng Soon CHAN🏅21 21 🇲🇾Valeree SIOW🏅16 13 🇮🇳Santhosh GAJENDRAN          🇮🇳Deethya JAGADISH G🕗 in 23 minutes https://t.co/Frd2ujWNF9

Peng Soon-Valeree menumpaskan mereka secara ‘straight set’ dengan pungutan mata 21-16 dan 21-13 dalam tempoh masa 23 minit sahaja di Gelanggang 1, Stadium Tertutup Babu Banarasi Das, sebentar tadi.

Sementara itu, menanti mereka di Pusingan 16 adalah pasangan India, Balkeshari Yadav-Swetaparna Panda yang mara setelah menumpaskan lawan mereka, Kirtesh Dhindhwal dan Daksha Gautam, semalam.

Featured Image: Badminton Photo / Badminton Association of Malaysia


Piala Dunia: Maghribi Cipta Kejutan Tundukkan Pasukan No.2 Dunia

Selepas memulakan kempen Piala Dunia dengan keputusan seri tanpa sebarang jaringan ketika bertemu Croatia pada Rabu lalu, Maghribi mencipta satu kejutan besar dalam perlawanan kedua peringkat Kumpulan F.

Dalam perlawanan terbabit, Maghribi yang dibimbing Walid Regragui – seorang jurulatih tempatan – berhasil mencetak kemenangan ke atas pasukan yang menghuni ranking No.2 dunia, Belgium dengan keputusan 2-0.

Kemenangan skuad berjulukan The Atlas Lions hadir menerusi jaringan pemain gantiannya, Abdelhamid Sabiri dan Zakaria Aboukhlal pada minit ke-73 dan ke-90+4 masing-masing.

نهاية المقابلة بفوز المنتخب الوطني أمام منتخب بلجيكا بهدفين مقابل لا شيء 🤩

🏁FULL TIME | Morocco 2 – 0 Belgium It's a win for our Atlas Lions 🦁 PROUD OF YOU #DimaMaghrib 🇲🇦  #TeamMorocco #FIFAWorldCup @pumafootball pic.twitter.com/1yrKG2Kq8w

— Équipe du Maroc (@EnMaroc) November 27, 2022

Belgium yang dibarisi rata-rata pemain bernama besar dan terkenal seantero dunia ternyata tidak mempunyai jawapan balas terhadap jaringan tersebut sekaligus terpaksa akur menerima kekalahan ini.

Hasil daripada kemenangan ini, Maghribi dapat mengutip tiga mata yang pertama daripada kempen Piala Dunia edisi ini. Kutipan mata ini membolehkan mereka menerajui Kumpulan F sekurang-kurangnya buat seketika waktu.

Kemenangan ini turut mencerahkan peluang Maghribi untuk mara ke peringkat kalah mati iaitu Pusingan 16 buat pertama kali selepas 36 tahun.

Untuk perlawanan terakhir peringkat Kumpulan F, Maghribi dijadualkan menentang Kanada pada 1 Disember kelak.

Featured Image: FIFA World Cup


Terbuka Swiss: Aaron-Wooi Yik Gagal Ke Suku Akhir Dalam 3 Kejohanan Berturut-Turut

Beregu lelaki No.1 tanah air, Aaron Chia dan Soh Wooi Yik sekali lagi gagal melayakkan diri ke peringkat suku akhir dalam kejohanan yang disertai mereka.

Terbaru, langkah pasangan juara Kejohanan Dunia BWF ke peringkat suku akhir tersekat dalam saingan Terbuka Swiss yang disertai pada minggu ini.

Situasi itu hadir apabila Aaron-Wooi Yik gagal mengatasi beregu yang menghuni ranking ke-25 dunia dari Jepun, Akira Koga dan Taichi Saito di Pusingan 16, malam tadi.

YONEX Swiss Open 2023MD – R16             🇯🇵Akira KOGA🏅17 21 21 🇯🇵Taichi SAITO🏅             🇲🇾Aaron CHIA21 16 17 🇲🇾SOH Wooi Yik

— BWFScore (@BWFScore) March 23, 2023

Dalam pertarungan tersebut, Aaron-Wooi Yik terpaksa akur tumpas kepada Koga-Saito menerusi tiga set permainan yang berkesudahan dengan skor 17-21, 21-16 dan 21-17 dalam tempoh masa 64 minit permainan.

Untuk makluman, ini juga merupakan pasangan yang sama menewaskan Aaron-Wooi Yik di peringkat yang sama dalam saingan Terbuka Jerman, sekitar dua minggu lalu.

Sebagai rekod, ini merupakan kali ketiga berturut-turut Aaron-Wooi Yik gagal melangkah ke peringkat suku akhir selepas kandas di Pusingan 16 Terbuka Jerman dan Pusingan 32 Kejohanan Badminton Terbuka Seluruh England (All England).

Featured Image: Badminton Association of Malaysia


Final Piala AFC: Ajibola Akui Tak Biasa Main Atas Padang ‘Cow Grass’

Seperti kita sedia maklum, Stadium Nasional Bukit Jalil (SNBJ) yang mempunyai kapasiti sekitar 87,000 tempat duduk serta padang berumputkan ‘cow grass’ telah dipilih sebagai venue bagi perlawanan akhir Piala AFC 2022.

Ianya menemukan pasukan tempatan merangkap wakil asia timur, Kuala Lumpur City (KL City) dan wakil asia barat, Al-Seeb dari Oman.

Bagi pemain tengah bertahan (defensive midfielder) Al-Seeb kelahiran Nigeria, Daniel Ajibola mengakui permukaan padang berumputkan sedemikian sesuatu yang agak asing buatnya namun itu tidak dijadikan alasan menjelang sepak mula pada 7 malam esok.

“Berkenaan venue tersebut, saya boleh katakan tak biasa main atas padang jenis rumput jenis itu (cow grass) tetapi kami sudah berlatih sejak dua hingga tiga hari lepas, tetapi ini bukan alasan dan kami harus bermain sahaja.” kata pemain berusia 27 tahun ini dalam sidang media praperlawanan sebelum perlawanan, hari ini.

Untuk makluman semua, Ajibola kembali menyertai Al-Seeb semula pada Julai lalu. Setakat ini, dia telah membuat dua penampilan bersama Al-Seeb ketika menentang Al-Arabi dan Al-Riffa pada peringkat separuh akhir dan akhir zon barat.

Sebelum itu, dia beraksi bersama kelab berpangkalan di Arab Saudi selama semusim bersama Al-Sahel.

Featured Image: Perbadanan Stadium Malaysia


Vincent Tan Jual KV Kortrijk Kepada Jutawan Amerika Syarikat-Poland

Individu ke-28 terkaya di Malaysia bagi tahun 2023 menurut majalah Forbes, Tan Sri Vincent Tan mengesahkan penjualan kelab Belgium, KV Kortrijk kepada Kaminski Group yang dikepalai oleh ahli perniagaan Amerika Syarikat-Poland, Maciek Kaminski .

Pengumuman tersebut hadir menerusi kenyataan yang dikeluarkan oleh laman sesawang kelab tersebut dan dikongsikan melalui pelbagai media sosial rasmi kelab, semalam.

Dalam pengumuman tersebut, Vincent turut menyampaikan penghargaannya kepada peminat, staf dan komuniti di bandar tersebut yang memberikan sokongan kepadanya sepanjang kehadirannya di bumi Belgium.

𝗩𝗜𝗡𝗖𝗘𝗡𝗧 𝗧𝗔𝗡 𝗕𝗘𝗩𝗘𝗦𝗧𝗜𝗚𝗧 𝗩𝗘𝗥𝗞𝗢𝗢𝗣 𝗔𝗔𝗡 𝗞𝗔𝗠𝗜𝗡𝗦𝗞𝗜 𝗚𝗥𝗢𝗨𝗣

Tan Sri Vincent Tan kan, onder voorbehoud van definitieve goedkeuring, de verkoop van zijn aandelen aan de Kaminski Group bevestigen.

— KV Kortrijk (@kvkofficieel) June 14, 2023

Bersama Vincent, Ken Choo selaku Pengarah Urusan turut meninggalkan kelab berjulukan De Kerels tersebut seusai urusniaga penjualan kelab selesai.

Untuk makluman, Maciek Kaminski merupakan ahli perniagaan Amerika Syarikat yang lahir di Poland dan terlibat dalam urusniaga hartanah. Sebelum ini, beliau dilaporkan berminat untuk mendapatkan kelab Liga Perdana Inggeris, Everton.

Disebalik penjualan KV Kortrijk ini, Vincent yang memiliki nilai bersih AS$695 juta menurut Forbes masih lagi memiliki dua kelab bola sepak di Eropah iaitu kelab Wales yang beraksi di Liga Kejuaraan Inggeris, Cardiff City dan kelab yang beraksi di Liga Perdana Bosnia & Herzegovina, FK Sarajevo.

Featured Image: Cardiff City FC


Cabaran Antarabangsa Nantes: Arif-Roy King Raih Kejuaraan Sulung Di Perancis

Beregu lelaki negara, Arif Junaidi dan Yap Roy King akhirnya meraih kejuaraan pertama mereka apabila berjaya menewaskan pasangan Indonesia, Muh Putra Erwiansyah dan Patra Harapan Rindorindo di pentas akhir Cabaran Antarabangsa Nantes.

Selepas menerima “bye” pada Pusingan 16, kemenangan “straight set” dicatatkan gandingan negara tersebut pada Pusingan 32 dan suku akhir menentang Rory Easton-Zach Russ (21-19 & 21-14) dan Daniel Lundgaard-Mads Vestergaard (21-19 & 23-21).

Di peringkat separuh akhir, Arif-Roy King telah melunaskan ‘dendam’ di Denmark Masters selepas menewaskan wakil Taiwan, Ming Che Lu dan Tang Kai Wei dengan keputusan 15-21, 21-17 dan 21-16.

FINAL#MAS🇲🇾 Arif Junaidi-Yap Roy King def. #INA🇮🇩 Putra Erwiansyah-Patra Rindorindo 21-16 14-21 21-12

*Champions of Nantes! ArifKing with the breakthrough in their first final together! Congrats on to more, bros 💪#GemilangkanLagi #DemiMalaysia pic.twitter.com/xiBDuOAnXL

— BAM (@BA_Malaysia) June 18, 2023

Beregu muda negara itu mara ke pentas akhir dan mengalahkan gandingan Indonesia, Erwiansyah-Rindorindo dengan keputusan 21-16, 14-21 dan 21-12 dalam perlawanan yang berlangsung selama 53 minit.

Ini merupakan kejohanan keenam disertai Arif Junaidi dan Yap Roy King sejak mereka bersama dan kejuaraan sulung melibatkan kedua-dua pemain tahun ini.

Sebelum ini, Arif Junaidi pernah berpasangan dengan Wong Vin Sean, Kok Jing Hong dan Muhammad Haikal manakala Yap Roy King pernah bergandingan dengan Nurfirdaus Azman, Yee Jun Chang serta Ooi Jhy Dar.

Bersama Haikal, Arif pernah memenangi Siri Antarabangsa di Ukraine dan Hellas pada 2021. Roy King pula memenangi Siri Antarabangsa Latvia 2021 bersama Nurfirdaus Azman serta menjuarai Cabaran Antarabangsa Remaja di India dan Malaysia bersama Ooi Jhy Dar pada 2019.

Featured Image: Badminton Association of Malaysia


Kenali Pertahanan, Carlie de Murga Yang Dikaitkan Dengan Terengganu FC

Pertahanan skuad kebangsaan Filipina kelahiran Sepanyol, Carlie de Murga baru sahaja diumumkan berpisah dengan kelabnya, Chonburi FC secara rasmi, semalam.

Walaupun belum membuat sebarang makluman mengenai hala tujunya yang seterusnya, de Murga cukup kuat digosipkan untuk menyarung jersi skuad pasukan yang berpangkalan di pantai timur semenanjung tanah air iaitu Terengganu FC.

🦈 @ChonFCOfficial part way with 🇵🇭 Carlie De Murga pic.twitter.com/u9zwzzFKyH

Berdasarkan pemerhatian, pemain yang memiliki ketinggian 1.8 meter, keras semasa bertahan dan berkaki kanan ini mampu beraksi lebih daripada satu posisi seperti pertahanan tengah, pemain tengah bertahan dan pertahanan kanan.

Penampilan musim sulungnya bersama Chonburi, de Murga pantas membentuk keserasian bersama-sama pasukan disamping memimpin pemain-pemain muda kendalian ketua jurulatih, Sasom Pobrasert dengan baik, di sana.

Happy to announce that I have joined Chonburi Football Club.Ready for the next challenge in the Thai league 🇹🇭.Thanks to club and to everyone who made it happened. pic.twitter.com/zmlKzvnIBC

“De Murga bermain sebagai pertahanan tengah untuk Chanburi dan tampil hampir semua perlawanan semasa separuh musim,” kongsi pemerhati bola sepak Liga Thailand, Gian Chansrichawla ketika dihubungi Sukanz.

“Dia beraksi dengan baik bersama-sama pertahanan Brazil, Junior Lopes dan telah membantu Chonburi mencabar kedudukan empat teratas liga buat pertama kali dalam beberapa tahun kebelakangan ini, walhal mereka sekadar mempertaruhkan majoriti skuad muda pada musim ini, ” tambahnya lagi.

Untuk makluman, selain daripada mempertaruhkan barisan pemain muda, pasukan Chonburi kendalian Sasom turut mempunyai persamaan dari segi corak permainan dengan Terengganu FC.

Kedua-duanya gemar bermain dengan gaya penguasaan bola (possesion football).

Tambahan pula, de Murga juga merupakan seorang pertahanan yang selesa memegang bola dan mampu merencanakan serangan bermula dari bawah atau barisan pertahanan.

Sekiranya perpindahan pemain kelahiran selatan Sepanyol ini ke Terengganu FC menjadi kenyataan, ia merupakan satu nilai tambah buat skuad kendalian Nafuzi Zain untuk mengharungi saingan Liga Malaysia dan Piala AFC 2021.

“Secara peribadi, saya fikir dia merupakan pemain yang menjadi pilihan bagus buat Chonburi. Saya percaya mereka akan beroleh manfaat jika mengekalkannya dengan lebih lama di dalam skuad. (Namun) sudah tentu dia mampu beraksi dengan baik dalam saingan bola sepak Malaysia.” jelas Gian lagi.


Eksklusif: Safawi Idola Pemain Remaja Red Star Belgrade, Omar Raiyan

Nama penyerang Johor Darul Ta’zim (JDT), Safawi Rasid bukan sahaja dijadikan sebagai idola dalam kalangan pemain bola sepak muda dalam negara.

Malah ianya turut menjadi idola buat seorang pemain luar negara berdarah Malaysia, Omar Raiyan yang beraksi bersama skuad remaja kelab Serbia, Red Star Belgrade.

Ketika ditemu ramah oleh Sukanz, pemain tengah muda berusia 15 tahun itu amat mengagumi gaya permainan Safawi yang juga penyerang kebangsaan, skuad Harimau Malaya.

Katanya, penyerang kelahiran Dungun, Terengganu itu mempunyai gelecekan laju untuk menewaskan pemain lawan. Selain itu, Omar menyukai kepandaian Safawi memilih ‘timing’ yang sesuai sebelum melakukan aksi penyudah menggunakan kaki kirinya.

“Saya berharap dapat menjadi sepertinya (Safawi) atau lebih bagus daripadanya dalam karier bola sepak,” ujar Omar.

Sempat juga Omar berkongsikan kepada kami mengenai pemain bintang bola dunia kegemarannya. Pemain itu ialah Neymar Jr. kelahiran negara Brazil dek kerana gaya permainannya yang licik di atas padang yang sering mengelirukan pemain-pemain lawan.

Kisah Omar bersama pasukan Red Star Belgrade atau dikenali sebagai FK Crevna Zvevda dalam kalangan rakyat Serbia bermula dengan hadir ke sesi pemilihan kelab beberapa ketika dahulu.

Tanpa diduga, kelibat Omar dalam sesi pemilihan itu berjaya menambat hati barisan kejurulatihan kelab sekaligus menempatkan dirinya bersama skuad remaja bawah 17 tahun Red Star Belgrade.

Ketika ini, Omar gemar beroperasi sebagai pemain tengah (centre midfielder). Tugasnya menjadi penghubung kepada barisan serangan hadapan menerusi hantaran tepat samada secara jauh ataupun dekat.

Dia turut menjadikan dirinya sebagai umpan kepada barisan pertahanan pasukan lawan justeru membuka peluang kepada rakan sepasukannya untuk  mendapatkan gol.

Mudah kata, Omar merupakan perancang (playmaker) buat pasukannya. Selain itu, Omar disukai oleh jurulatihnya kerana menunjukkan kemampuan sebagai seorang pemain yang versatil.

Antara posisi lain yang boleh dimainkan oleh Omar adalah pertahanan kiri dan sayap kanan. Sewaktu sesi latihan baru-baru ini, Omar diberi tugasan sebagai penyerang.

Walaupun pada awalnya agak kekok bermain sebagai penyerang, namun Omar dapat melaksanakan tugasnya dengan baik seperti ‘setting the ball’ dan juga melakukan beberapa cubaan ‘shots on goal’ yang memuaskan dan menjaringkan gol untuk pasukannya.

Bercerita mengenai zaman kanak-kanaknya, Omar berkata dia mula menendang bola di dalam rumah sejak berusia sekitar 4 atau 5 tahun.

Untuk mengelakkan daripada pelbagai barangan dan perkakas rumah pecah akibat kerap terkena tendangannya, ibubapa Omar telah menghantarnya ke sebuah akademi bola sepak.

Dia dihantar bermain dan berlatih bersama ESM Football Academy (dahulunya dikenali sebagai E-Sports Football Club) ketika berusia 6 tahun. Kemudian Omar didaftarkan ke International Football Academy (IFA) sebelum berpindah ke Manchester City Football School di Abu Dhabi.

Sejak daripada itu, Omar telah menimba banyak ilmu mengenai bola sepak dan bakatnya turut mendapat perhatian wakil Manchester City ketika mereka turun ke sana untuk meninjau bakat-bakat baharu.


Chelsea Anjur Majlis Berbuka Puasa Di Stamford Bridge

Buat pertama kali dalam sejarah Chelsea serta bagi sebuah stadium dalam kancah Liga Perdana Inggeris (EPL) akan menganjurkan satu majlis berbuka puasa bersempena dengan datangnya bulan Ramadan.

Menurut makluman rasmi, majlis ini bakal diadakan pada 26 Mac (Ahad) kelak bertempat di gelanggang keramatnya, Stamford Bridge. Ianya hasil kerjasama antara Chelsea Foundation dan penganjur acara komuniti Ramadan terbesar di United Kingdom (UK), Open Iftar.

Difahamkan, mereka menjemput komuniti-komuniti muslim yang terdiri daripada jemaah beberapa masjid tempatan, penyokong serta pelajar sekolah untuk hadir berbuka puasa bersama staf Chelsea.

Open Iftar turut berkolaborasi dengan Ramadan Tent Project – sebuah badan amal yang diasaskan pada tahun 2013 dengan misi untuk merapatkan hubungan komuniti secara bersama dan memberikan kefahaman tentang Ramadan.

Selain itu, Ramadan akan diperakui di Chelsea FC dan Chelsea Foundation dan menjadi sebahagian daripada kempen No To Hate – sebuah kempen yang membawakan nilai kesamaan, kepelbagaian dan termasuk program yang mensasarkan kebencian dan diskriminasi serta bertujuan untuk mendidik kesemua pemegang taruh dalam dan luar Chelsea FC dan bola sepak.

Untuk makluman, mempromosikan toleransi agama merupakan salah satu fokus utama dalam kempen No To Hate.


Harimau Malaya Terbang Bersama Malaysia Airlines Sehingga 2023

Persatuan Bolasepak Malaysia (FAM) mengumumkan lanjutan usahasama bersama syarikat penerbangan negara, Malaysia Airlines Berhad (MAB), pada hari ini.

Lanjutan usahasama itu membolehkan skuad Harimau Malaya terus terbang bersama Malaysia Airlines bagi tempoh tiga tahun lagi.

We are proud to announce the continuation of our partnership with @FAM_Malaysia for 3 more years. As the national carrier, we are proud to support our national football team. pic.twitter.com/5JK71mkFh9

Perjanjian lanjutan usahasama itu ditandatangani di antara Setiausaha Agung FAM, Stuart Ramalingam dan Ketua Pegawai Pemasaran dan Pengalaman Pelanggan Kumpulan MAB, Lau Yin May di Hilton Petaling Jaya.

Ia turut disaksikan bersama oleh Presiden FAM, Datuk Haji Hamidin Haji Mohd Amin dan Ketua Pegawai Eksekutif Kumpulan Malaysia Aviation Group merangkap Ketua Pegawai Eksekutif Malaysia Airlines Berhad, Kapten Izham Ismail.

Lanjutan ini dibuat berikutan perjanjian selama dua tahun sebelum ini bakal berakhir pada 31 Disember 2020.

Usahasama sebelum ini bermula daripada Malaysia Airlines menaja penerbangan skuad Harimau Malaya kendalian Tan Cheng Hoe bagi menghadapi Final 2 Piala Suzuki AFF 2018 di Hanoi, Vietnam pada 15 Disember 2018.


Kelab Denmark Uji Sabah & Terengganu Dalam Perlawanan Persahabatan Di Thailand

Kelab yang beraksi dalam kancah tertinggi bola sepak Denmark, Odense BK akan menguji dua pasukan Liga Super dalam perlawanan persahabatan yang berlangsung pada Februari kelak.

Dua pasukan terbabit ialah Sabah FC dan Terengganu FC bimbingan Datuk Ong Kim Swee dan Tomislav Steinbruckner masing-masing.

Kelab berjulukan De Stribede mengesahkan perkara berkenaan menerusi kenyataan yang dikeluarkan di laman sesawang rasminya serta dikongsikan di pelbagai platform laman sosialnya, semalam.

Dalam kenyataan terbabit, Odense BK yang sedang menghuni tangga kelima Superliga pada ketika ini menyatakan skuad utamanya akan menjalani kem latihan di Thailand.

𝐸𝑥𝑐𝑖𝑡𝑖𝑛𝑔 𝑓𝑟𝑖𝑒𝑛𝑑𝑙𝑖𝑒𝑠 𝑎𝑛𝑑 𝑎 𝑓𝑜𝑜𝑡𝑏𝑎𝑙𝑙 𝑠𝑐ℎ𝑜𝑜𝑙 𝑎𝑤𝑎𝑖𝑡 𝑤ℎ𝑒𝑛 𝑤𝑒 𝑡𝑟𝑎𝑣𝑒𝑙 𝑡𝑜 𝑇ℎ𝑎𝑖𝑙𝑎𝑛𝑑 𝑖𝑛 𝑎 𝑓𝑒𝑤 𝑤𝑒𝑒𝑘𝑠 🙌🔵⚪#obdk #enafstriberne

— Odense Boldklub (@Odense_Boldklub) January 17, 2023

Difahamkan, mereka akan berkampung dan mengadakan latihan harian di BG Training Centre yang selalunya digunakan Liga Thai 1, BG Pathum United.

Sebelum menyambung kembali saingan Superliga musim 2022-23 selepas cuti musim sejuk, Odense BK telah mengatur tiga perlawanan persahabatan sepanjang berada di Thailand.

Mereka menjadualkan perlawanan menentang Sabah dan diikuti kelab Liga Thai 2, Nakhon Pathom United pada 3hb dan 7hb Februari masing-masing bertempat di BG Training Centre.

Akhir sekali, Odense BK menutup kem latihan mereka di Thailand dengan bertemu naib juara Liga Super dan Piala FA, Terengganu pada 12hb Februari bertempat di BG Stadium.

Selain menjalani kem latihan, Odense BK turut mengadakan kem latihan selama sehari buat kanak-kanak tempatan di sana untuk memberi peluang berlatih bersama-sama para pemain profesional mereka.

Dimaklumkan, mereka akan terbang Thailand pada 31 Januari kelak.


Pemenang Piala Azerbaijan Sah Sertai The Rhinos

Pemain kelahiran Brazil, Ramon Machado de Macedo baru sahaja diumumkan sebagai penyerang import terbaru Sabah FC yang akan mula beraksi setelah didaftarkan pada jendela perpindahan kedua Liga Malaysia (Liga-M) nanti.

Pengumuman tersebut hadir menerusi kenyataan yang dikongsikan melalui pelbagai media sosial kelab berjulukan The Rhinos itu sekaligus menggembirakan para penyokong mereka.

Sebelum ini, penyerang berusia 32 tahun itu beraksi bersama Gabala FK di Liga Perdana Azerbaijan dan berjaya menjulang Piala Azerbaijan selepas menewaskan bekas pasukannya, Neftchi di pentas akhir pada 3 Jun yang lalu.

Introducing Sabah FC's newest striker, Ramon Machado de Macedo! 🎉🔥 Hailing from Brasil and formerly playing in the Azerbaijan League, Ramon brings a wealth of talent and experience to our team. Welcome to Sabah FC, Ramon! Let's go and conquer new heights together! ⚽🏆 pic.twitter.com/jao0NEYTsL

— Sabah FC Official (@SabahFCofficial) June 21, 2023

Bekas pemain akademi Gremio itu banyak menghabiskan kariernya di Brazil tetapi pernah berhijrah di Jerman untuk memulakan karier profesionalnya tetapi pulang ke tanah airnya dua tahun kemudian.

Selain Ramon, seorang lagi pemain yang telah diumumkan bersama The Rhinos bagi baki saingan Liga Super Malaysia 2023 ialah Miguel Cifuentes yang sah berhijrah daripada Kelantan selepas beraksi baik dengan skuad berjulukan The Red Warriors itu.

Bagaimanapun, kedua-dua pemain tidak akan beraksi menentang Kelantan United pada 26 Jun (Isnin) kerana pendaftaran pemain untuk jendela perpindahan kedua Liga-M hanya akan dibuka pada 5 Julai (Rabu).


Ng Tze Yong Muncul Juara Cabaran Antarabangsa Bahrain

Perseorangan lelaki No.1 di bawah naungan Persatuan Badminton Malaysia (BAM) merangkul gelaran juara bagi Cabaran Antarabangsa Bahrain 2022.

Kejuaraan itu menjadi milik Tze Yong selepas berjaya menumpaskan pemain Taiwan, Kuo Kuan Lin dalam perlawanan akhir yang berlangsung tengah malam tadi, waktu Malaysia.

FINAL#MAS🇲🇾 Ng Tze Yong(1) def. #TPE Kuo Kuan Lin 21-15 20-22 21-12

*Tze Yong lived up to top billing by securing his first international title this season. Congrats & on to more bro!🥇#GemilangkanLagi#DemiMalaysia pic.twitter.com/HvHwq96Nwm

— BAM (@BA_Malaysia) December 4, 2022

Dalam perlawanan terbabit, Tze Yong meraih kemenangan menerusi tiga set pertarungan yang berkesudahan dengan skor 21-15, 20-22 dan 21-12 dalam tempoh masa satu jam dan 20 minit.

Untuk makluman semua, kejuaraan yang diraih ini juga merupakan yang pertama dirangkulnya bagi kategori individu pada tahun 2022.

Sebelum ini, kejuaraan paling hampir dengan Tze Yong adalah di temasya Sukan Birmingham 2022. Namun begitu, Tze Yong terpaksa akur tumpas pada parlawanan akhir dan terpaksa berpuas hati selaku naib juara dan meraih pingat perak.

Featured Image: Badminton Association of Thailand


Astro Papar Kandungan Video Eksklusif EURO 2020 & Sukan Olimpik di Twitter

Penyiar televisyen berbayar, Astro dan platform media social, Twitter mengumumkan kerjasama baharu untuk membawakan sorotan video acara sukan monumental seperti UEFA EURO 2020 dan Sukan Olimpik Tokyo 2020 ke platform media sosial tersebut.

Dengan kerjasama ini, peminat sukan di Malaysia boleh mendapatkan maklumat terkini mengenai EURO 2020 serta Sukan Olimpik dengan mengikuti akaun @AstroArena dan @StadiumAstro di platform laman sosial terbabit.

Antara maklumat terkini yang akan dipaparkan di akaun tersebut adalah sorotan perlawanan bagi kesemua 51 perlawanan EURO 2020 dan siaran langsung pertunjukan studio pra dan pasca perlawanan, serta klip-klip terpilih rancangan pasca pertandingan.

Sebagai tambahan, peminat sukan di Malaysia juga akan berpeluang untuk mengambil bahagian dalam aktiviti unik #OnlyOnTwitter yang merangkumi tinjauan media melibatkan klip promosi, reaksi perlawanan serta sesi wawancara khas.

Selain itu, dengan mengikuti akaun @AstroArena dan @StadiumAstro, para peminat juga boleh mengambil bahagian dalam Twitter Spaces, satu cara untuk mengadakan perbualan audio secara langsung di Twitter yang mana mereka akan berpeluang mendengar lebih banyak kandungan oleh Astro mengenai EURO 2020.

Klip-klip istimewa ini akan dihasilkan oleh Astro khas buat tatapan peminat di Twitter. Untuk pengetahuan semua, Astro juga bakal menyiarkan kesemua 51 perlawanan EURO 2020, serta 13 saluran yang membawakan liputan terbaik Atlet Malaysia tatkala bersaing di Sukan Olimpik Tokyo 2020.


Kelayakan Piala Asia B-23: Mongolia Panggil Pemain Liga Eropah Untuk Hadapi Thailand, Malaysia & Laos

Skuad kebangsaan Mongolia Bawah 23 Tahun (B-23) menyenaraikan pemain yang beraksi dalam saingan Liga Eropah sebagai salah satu ‘senjata’ untuk menghadapi Kelayakan Piala Asia B-23 kelak.

Untuk pengetahuan semua, pemain ini mampu beraksi di posisi tengah dan tengah menyerang merupakan antara bakat muda terbaik dimiliki oleh Mongolia, masa kini. Difahamkan, pemain ini berkelana di benua eropah sejak tahun 2016 ketika berusia 16 tahun.

Pemain yang dimaksudkan tersebut ialah Ganbold Ganbayar yang berusia 21 tahun. Dia merupakan pemain kelab berpangkalan di Hungary, Puskas Akademia. Bagaimanapun, dia kini beraksi bersama KFC Komarno secara pinjaman dalam kancah divisyen dua piramid bola sepak Slovakia.

Artikel Berkaitan – Kelayakan Piala Asia B-23: Laos Terawal Senarai 23 Pemain Akhir, 2 Daripadanya Berusia 16 Tahun

Selain daripada Ganbayar, skuad muda Mongolia yang dibimbing oleh jurulatih kelahiran Jepun, Shuichi Mase ini akan diperkuatkan oleh pemain-pemain yang beraksi dalam Liga Mongolia.

Ketika ini, mereka telah menyenaraikan seramai 27 orang pemain untuk menjalani latihan pusat. Persekutuan Bola Sepak Mongolia (MFF) akan mengumumkan senarai akhir pemain sebelum bermulanya aksi pusingan kelayakan yang akan berlangsung di ibu negaranya.

Untuk makluman semua, Mongolia diundi di dalam Kumpulan J akan turun menentang Thailand, Malaysia dan Laos masing-masin pada  25hb, 28hb dan 31hb Oktober.

Keempat-empat pasukan ini akan merebut tempat untuk beraksi dalam kejohanan Piala Asia B-23 yang akan berlangsung di Uzbekistan pada tahun hadapan.

Berikut adalah senarai awal pemain yang dipanggil oleh Shuichi Mase untuk menjalani latihan pusat skuad kebangsaan B-23 Mongolia:

Featured Image: Instagram Ganbold Ganbayar


Bekas Pemain Import JDT, Mauricio Teruskan Karier Bersama Kelab Divisyen Kedua Brazil

Bekas pemain import Johor Darul Ta’zim (JDT), Mauricio Nascimento meneruskan kariernya dengan menyertai sebuah kelab yang beraksi dalam divisyen kedua negara kelahirannya, Serie B, Brazil.

Menerusi satu pengumuman, pertahanan berusia 33 tahun itu diperkenalkan secara rasminya sebagai pemain baharu Clube Nautico Capibaribe atau berjulukan “Timbu” dalam kalangan penyokongnya.

“Mauricio berusia 33 tahun dan telah beraksi bersama beberapa pasukan hebat di dunia. Dia memulakan kerjayanya di Palmeiras dan juga bersama Gremio di Brazil.”

O zagueiro Maurício e o lateral-direito Anilson são os novos reforços do Náutico para a sequência da Série B. Saiba mais: https://t.co/EOhEs5PSMs 🇦🇹🐭 pic.twitter.com/LAcYMT4Dof

— Náutico (@nauticope) August 1, 2022

“Di luar negara, pertahanan ini turut beraksi untuk Sporting CP (Portugal), Lazio (Itali), Spartak Moscow (Rusia) dan Legia Warsaw (Poaland).” tulis kenyataan rasmi kelab terbabit.

Difahamkan, Mauricio yang beraksi sekitar empat musim bersama JDT menandatangani kontrak bersama kelab tersebut sehingga ke penghujung tahun 2023.

Dalam pengumuman yang sama, Nautico turut mengumumkan kemasukan seorang lagi pemain baharu, Anilson yang merupakan seorang bek kanan berusia 20 tahun.

Sebagai tambahan, pada ketika ini, Nautico telah mengharungi 21 perlawanan musim ini dan sedang berada di kedudukan ke-19 dalam kelompok zon penyingkiran.

Featured Image: Clube Náutico Capibaribe


FreeYond Taja BAM Selama Setahun – Bernilai RM2 Juta

Jenama telefon pintar dari Shenzen, China iaitu FreeYond tampil menjadi penaja terbaru buat Persatuan Badminton Malaysia (BAM) selama setahun dengan pilihan lanjutan selama satu tahun bagi memperkasa dan meningkatkan pertumbuhan sukan badminton Malaysia.

Perkembangan itu hadir setelah kedua-dua pihak menandatangani satu perjanjian penajaan dalam satu majlis yang berlangsung di Axiata Arena Kuala Lumpur pada hari ini.

Dalam majlis berkenaan, BAM diwakili Setiausaha Agung, Dato’ Kenny Goh Chee Keong sambil disaksikan presidennya, Tan Sri Dato’ Sri (Dr.) Mohamad Norza Zakaria merangkap Presiden Majlis Olimpik Malaysia (MOM).

Manakala FreeYond pula diwakili pengarah eksekutif syarikat pengedar ekskkusifnya di Malaysia, Fast Technology iaitu Vincent Tan Wye Chuan.

Menerusi perjanjian ini, FreeYond memberikan komitmen untuk menyokong sukan badminton tempatan dan atlet Malaysia dengan menyediakan bantuan kewangan dan sumber yang dimaklumkan bernilai RM2 juta.

Perkara ini akan menyumbang kepada persiapan pemain negara untuk layak ke Sukan Olimpik 2024 Paris pada tahun hadapan serta inisiatif-inisiatif pembangunan baharu.

Selain itu, FreeYond turut komited untuk memupuk bakat sukan dan mempromosikan gaya hidup sihat di negara ini.

Pada masa yang sama, logo FreeYond pula akan disematkan pada jersi yang disarung oleh barisan pemain badminton negara yang bernaung di bawah BAM ketika beraksi di pelbagai kejohanan antarabangsa.

Untuk pengetahuan semua, FreeYond yang hadir dengan penawaran produk pada harga berpatutan telah memasuki pasaran Malaysia – negara pertama di rantau asia tenggara – bermula Mac lalu.

Sebanyak empat produk dipasarkan FreeYond di Malaysia yang terdiri daripada dua telefon pintar M5 dan F9 serta jam tangan pintar, Watch F1 serta set kepala True Wireless Stereo (TWS) Pods 1.


Norizam Sudah Bertemu PBT Tumpat Berkenaan Tanah Untuk Didirikan Pusat Latihan

Pemilik TRW Kelantan FC, Norizam Tukiman dimaklumkan telah bertemu dengan pihak berkuasa tempatan (PBT) di negeri Kelantan untuk mendapatkan sebidang tanah bagi mendirikan pusat latihan moden buat pasukannya.

Pengerusi Jawatankuasa (Exco) Belia, Sukan dan NGO Negeri Kelantan, YB Wan Roslan Wan Hamat berkata sebelum ini Norizam dilihat tertarik dengan sebidang tanah berlokasi di dalam jajahan Tumpat. Menerusi satu laporan sebelum ini, difahamkan tanah tersebut berkeluasan 12 hektar.

“Saya (telah) bawa Norizam kepada kita supaya boleh memohon dan berurusan (secara terus) dengan kerajaan negeri,”

“Norizam telah berjumpa dan brief (beri pembentangan) kepada Majlis Daerah Tumpat dan majlis daerah telah mengeluarkan prosedur-prosedur (untuk mendapatkan tanah tersebut).” terang Wan Roslan ketika dihubungi oleh Sukanz, semalam.

Menurut Wan Roslan, tiada sebarang respon yang diberikan oleh Norizam yang juga merupakan usahawan kelahiran negeri Johor selepas mendengar prosedur-prosedur daripada PBT tersebut. Pada masa yang sama, Wan Roslan turut menafikan tanah itu akan diberikan kepada Norizam secara percuma kerana ianya merupakan milik kerajaan negeri.

Bagaimanapun, perkembangan terbaharu menyaksikan TRW Kelantan FC mengumumkan telah menyewa sebuah padang milik Koperasi Gemilang Tani yang terletak dalam jajahan Kota Bharu untuk dijadikan pusat latihan rasmi pasukan menerusi satu makluman di laman sosial, minggu lalu.

Tiada sebarang kepastian samada tanah tersebut akan didirikan pusat latihan moden seperti yang diimpikan oleh Norizam atau digunakan secara sementara untuk mempersiapkan pasukannya untuk mengharungi saingan Liga Premier 2021 yang akan bermula hujung februari kelak.

Untuk makluman, setelah mengambil alih pasukan TRW Kelantan FC tahun lalu, Norizam meletakkan fokus utama untuk membina pusat latihan yang dilengkapi dengan pelbagai fasiliti dan kemudahan.

Dimaklumkan Norizam sedia melabur sehingga RM10 juta untuk mengadakan padang setaraf dengan keperluan Persekutuan Bola Sepak Antarabangsa (FIFA), berbumbung dan disertakan dengan lampu limpah, bilik mandi, dewan makan, bilik dan sebagainya di pusat latihan tersebut.

Featured Image: TRW Kelantan FC


Lira Tinggalkan Kedah Selepas Tampil 14 Kali & Jaring 8 Gol

Kedah Darul Aman FC (Kedah) telah mencapai persetujuan bersama dengan penyerang, Willian Lira untuk berpisah selepas perbincangan mendalam dari kedua-dua pihak.

Pengumuman tersebut hadir menerusi kenyataan yang dikongsikan pelbagai media sosial kelab sekaligus menimbulkan tanda tanya hala tuju penyerang Brazil itu selepas jendela perpindahan Liga Malaysia (Liga-M) dibuka Julai nanti.

Memetik kenyataan yang sama, Kedah turut mengakui berat hati dan terkesan untuk melepaskan pemain berusia 30 tahun itu tetapi tetap menghormati keputusannya untuk membawa haluan yang berbeza selepas ini.

THANK YOU LIRA AND YOU'LL ALWAYS BE SANG KENARI!

KDA FC dan Willian Lira Sousa telah mencapai persetujuan bersama untuk berpisah selepas beberapa perbincangan mendalam dari kedua-dua pihak. pic.twitter.com/K4YoTen3AU

— KEDAH DARUL AMAN FC (@kda_fc) June 16, 2023

“KDA FC bersetuju untuk melepaskan Willain Lira  dengan rasa berat hati namun menghormati keputusan beliau untuk membawa haluan berbeza dalam tempoh pertengahan Liga Super ketika nisbah jaringan beliau cukup baik dalam setiap perlawanan.”

Untuk makluman, Willian Lira merupakan penjaring terbanyak Kedah setakat ini setelah menjaringkan 8 gol daripada 14 penampilannya bersama skuad berjulukan Sang Kenari.

Biarpun bermula perlahan dan menerima kritikan kurang menyenangkan daripada para penyokong, Lira mengakhiri kariernya di Kedah musim ini dengan menjaringkan lima gol daripada lima perlawanan terakhirnya termasuk dalam perlawanan menentang Perak, baru-baru ini.

Pemergian Lira turut bermakna Kedah kini memiliki satu slot pemain import antarabangsa yang akan memberi ruang kepada Nafuzi Zain untuk membentuk gandingan ampuh di bahagian serangan bersama Jonathan Balotelli.

Featured Image: Kedah Darul Aman FC


Regu Wanita & Regu Campuran Negara Rangkul Kejuaraan di Hellas International 2021

Kecemerlangan barisan pemain muda badminton negara di kejohanan Hellas International 2021 yang berlangsung di Greece tidak hanya tertumpu kepada pemain perseorangan dan beregu lelaki sahaja.

Baca: Lee Shun Yang & Regu Arif-Haikal Juarai Kejohanan Badminton di Greece

Pasangan wanita negara, Low Yee Yuen dan Valeree Siow yang berusia 19 tahun masing-masing berjaya merangkul kejuaraan dalam kategori regu wanita setelah mengalahkan regu Itali, Katarina Fink dan Yasmine Hamza pada perlawanan akhir.

Yee Yuen dan Siow berjaya menumpaskan mereka dengan dua kemenangan ‘straight set’ 21-15 dan 21-16.

RESULTS: Hellas International 2021FINAL#MAS Low Yeen Yuen-Valeree Siow def. #ITA Katarina Fink-Yasmine Hamza (2) 21-15 21-16* Yeen Yuan-Valeree sealed their third title of the year. Congrats ladies!🇲🇾#BadmintonMalaysia pic.twitter.com/ffJWp3PHDX

Untuk pengetahuan semua, Ini merupakan kejuaraan ketiga yang diraih oleh Yee Yuen dan Siow pada peringkat antarabangsa pada tahun ini. Sebagai tambahan, regu ini sedang menduduki ranking ke-198 dunia.

Sementara itu, beregu campuran muda negara, Yap Roy King, 20 tahun dan Valeree Siow juga berjaya meraih kejuaraan dalam kategori ini dalam kejohanan yang sama.

RESULTS: Hellas International 2021FINAL#MAS Yap Roy King-Valeree Siow def. #NOR Carl Christian Mork-Solvår Joergensen (3) 21-13 21-17* King-Valeree sealed back-to-back titles in Europe through defeating third seeded opponents in the final.Tahniah guys!🇲🇾#BadmintonMalaysia pic.twitter.com/C2BQ9MieKw

Regu King-Siow meraih kemenangan dengan menumpaskan regu lawan dari Norway, Carl Christian-Solvar Flaten Joergensen dengan keputusan 21-13 dan 21-17.

Sebelum kejohanan ini, King-Siow telah memenangi kategori beregu campuran di kejohanan Latvia International 2021 yang berlangsung pada 26-29 Ogos lalu.

Featured Image: Badminton Association Malaysia